KAWLRAM BUAINAK VIALTE LEHNAK AN TUAH CANG HNA – The Chinlung Post\nJanuary 28, 2021 admin Kawlram 0\nRalkap Le USDP Buainak UEC Nih An Leh Cang Hna. Kawlram kum 2020 thimnak ah a sungmi usdp nih mee hrokhrol a um hrim tiah NLD cu sual an phawt hna i ralkap he i kop in UEC mee tawlreltu cu an buai hna. Ralkap bawi zik Min Aung Hlain nih naite ah a chimmi cu, tawhlainzi chan lio zongah mee pek ning a fello caah Aana, nawlngeihnak rak chuh a si cucaah tukum thimnak zong hi Ralkap nih nawlngeihnak hmang in nld cozah hi nawl ngeihnak kan chuh khawh thiam ko hna tiah a chim.\nSinain tutan kawlram thimnak kongah usdp le ralkap nih mee petu hna i an mee-vote zoh tikah citizen identity-card, hmatpungtin um lomi tam, hihi lih mee fir si, tiah an timi cu fianternak an tuah. UEC chimmi ahcun kawlram thimnak ah kawlram chung ummi le rammi a simi kum 18 cung poh nih hmatpungtin-identy-card an ngeihlo zongah thlak khawh si timi phung um caah mee fir puhmi hi a si kholomi sual phawtnak si an ti ve.\nUSDp le ralkap nih an i hrocernak hi tukum thimnak ah biapi in buaipi tlak si lemlo, tette tha usdp nih teinak tiangin votes an hmuh khawh zumh umlo, mee palhmi an khomh suat zongah an hmuhmi nih teinak le nawl ngeihnak chuh khawh tizng dirhmun a phakpi kho hna lailo, thlitu lak voihvoih he an i lo te ko lai. Ralkap nih nawlngeihnak chuh khawh si tiah an i tlaihmi a liamcia kum i an rak tuahmi kha tutan ahhin hman ve an i timh cun loh si lai, thih lai kecheih an lo ve te lai. Credit: TTPN\nKawl Ralkap le Ruah Chuk Cho. 2020 Kawrlam thimnak ah NLD party nih ceicikcek, landslide in teinak an co nain ralkap nih vote petu min cazin a dik lo ruangah UEC, Hluttaw le Cozah nih fianternak nan tuah lo ahcun nawlngeinak aana kan ting lai lo” tiah chim khawh a si lo” tiah Major General Zaw Min Tun nih tuzing Press Conference ah a chim. 2015 election lio ah Union Election Commission General Tin Aye nih thimfung thlatu minung cazin 100% chungah 30% lawng a dik kho tiah amah kan khan” tiah a rak chim bal.\nMah lio zongah ralkap nih thimfung cazin chek le chek lo a rak um bal lo. Election ruangah lungtlin lonak a ummi kongah UEC nih biachahnak an tuahmi kha a dih donghnak a si. Mah cu UEC phung zong a si. 2010 thimnak lio ah USDP nih a hlankan thimfung in teinak an co. Thimfung an rel i, adang party nih an tei sual ahcun a hlankan thimfung buri tom in an rak chuahpi i teinak an rak coter. Mah lio zongah ralkap nih zeibia hmanh an rak chim lo.\nNLD party nih 1990 thimnak, 2012 By election, 2015 kum thimnak le 2020 thimnak ah landslide, teicikcek in a tei bal cang caah 2020 teinak zong voting fraudd um lo in a tei khawh tukmi a si. NLD party nih 2016 in cozah an tlaih. 2008 phunghram tangah temttawnnak phung tampi lak ah rian an tuan. A tuah khawh lomi tampi a um. An tlamtlinh khawh lomi tampi a um nain, ralkap cozah le USDP cozah nak in ngamdamnak, fimthiamnak, lam le sul ah thanchonak a tampi a um, eihmuar ziknawh ah ram pumpi huat in a zor lei a pamh timi cu al awk a tha lomi a si.\nRalkap nih thimfung cazin 4 million hrawng a palhmi a um an timi ah hin 4 million nih thimfung va pe hna sehlaw zei party dah thimfung an pek timi zong tet-te chuahpi a hau. USDP chan ah NLD nih pohmah 436 remhnak dingah mipi minthut mi 4 milion kha teh zeitin nan tuah ve lai? timi ralkap sin ah biahalnak tuah phu a si ve hnga.Ralkap cozah nih 2008 phunghrampi cu Kawlram mipi 92% nih an cohlan mi a si an ti nain 2012 by election, 2015 le 2020 thimnak a teitu NLD cu mipi nih phunghrampi thlen an duh caah thimfung an pekmi hna a si.\nCucaah ralkap nih 2008 phunghrampi mipi 92% nih an cohlan timi zong hi lih le firkhut lawngte a si ko lo maw? Ralkap nih anmah rian a simi ramri congh le rampi humhimnak tuan loin an rian a si lomi politics i an i thelh caah kan ram caah hmunthur an si. Zei thil pao hi anmah le an umnak hmun ah a um lomi poah cu hmunthur an si. USDP nih thimnak ah teinak rak co hna sehlaw atu bantuk in thimfung min cazin kongah buainak a chuapi hrimhrim lai lo. An duhmi party a sungh caah atu bantuk anaa kan ting lai lo tiah kan chim kho lo” an timi hi mipi zei rel lo, thimfung thlatu zei rel lo le mipi thlanglamh a si tiah ka ruah ko. Credit: Salai Lairamthang\nAHMANTUK E, JESUH LE HEROD BANGIN TRUMP LE JOE BIDEN KONG


Laimi Khrihfa Bak A Si Ko Mi Nih A Chungchuak Fa Mah Ti Bak In A Hlonh Ngam Mi Cu — Salai Ephraim Thawngpang\nKan kawl ram pumpi huat in Nu nih a fa hrin mi cu sual celh lo tuk ah an fa le an neih dih bak in hmun pakhat khat ah tuam in an fa le hna cu an hlonh hna,hi thil hi a tu lio ah cun kan kawl ram pumpi chungah a cang cuahmah mi le a lar ngaingai mi,fim nung thil a si.a hman thlak in kan vun tar mi hngakchia chuak ka te zong hi kawl ram chung khuapi pakhat a si ve mi Pyi Myo khua ah ngakchia pakhat te cu a chuah ka bak in an tuam an tuam hnu ah an hloh tak.\nAn hlonh ning hmanh hi plastic bak in a tuam i thawchuak kholo bak in an t’emt’awn hnu ah an hloh i a thaw a cah ka,a taksa a lum cuahmah lio bak ah an char mi a si tiah an chim.a hringtu a Nu cu mi zei a si zong theih a si lo i hngakchia te cu char in cu ti cun phum a si tiah an chim.mah bantuk in kan Chin ram khuapi a si mi Halkha khuapi chung zong ah nai hrawng cu Nau te chuak ka an hlonh ta mi char leng mang a si.\nBiapeh:hi bantuk thil hna hi khrihfa a si ko mi hna nih cun ruah cikcek awk a si,zeicatiah kan Bible chungah Fa le kong a kan cawm piak mi tampi a um.Fa le cu Pathian nih rosung a kan pek mi vialte hna lak ah a sang cem mi Pathian sin in rosung kan hmuh mi an si.kan si a t’hat ah kan i t’hatpi hna awk le kan si a chiat ah kan i chiat pi hna awk an si.\nFa neih ti mi hi minung nih kan mah duh paoh in Fa neih khawh a si loh! minung tampi nih cun Fa an neih khawh lo ruangah Fa neih khawh nak ding caah chawve le neihchiah tampi dih in a lam an kawl cuahmah.cu lio i khrihfa a si ko mi nih halkha khuapi chungah Naute a chuak ka mi an hloh ti thawngpang theih cu t’ihnung thil nak in t’ihnung cu a si.mah bantuk thil cu a tuah in kan tuah awk a si lo.\nTagged Laimi Khrihfa Bak A Si Ko Mi Nih A Chungchuak Fa Mah Ti Bak In A Hlonh Ngam Mi Cu\nUS Cozah Nih A Raltuk Nak Tilawng Ah Russia Le China Nih A Tuah Khawh Lo Mithil Ser Aa Timh Ning Cu →\n← American President Trump Nih Obama Le Hillary Cawlcanghnak Zung Pakhat A Khar Rih


US Nu rapper minthang Cardi B kum 27 nih Trump a ti ning cu a fak kho taktak. – Thechinlungnews\nUS Nu rapper minthang Cardi B kum 27 nih Trump a ti ning cu a fak kho taktak.\nUS Nu rapper minthang Cardi B kum 27 nih Trump cu a office in chuak cang seh, zeihmanh ram le mipi caah rian a tuan mi a um lo tiah social media ah a chim i, a chim rih mi cu Donald Trump cu Republicans zong zeithil hmanh a tuah mi a um lo a tu ni tiang ahhin inn ngei lo ruang ah a vak vai mi an tam tuk cu caah a office cu a chuahtak hrimhrim a ho cang tiah a aupi, a nih hi democratic a support ngai mi a si i , Trump cu a thiltikhawhnak in doh a timh lengmang tu a si.\nA chim rih mi cu , kei nih President ka duh mi cu ram mipi nih fahnak an tuar tikah a theithiam piaktu le, hnagam tein a kan umtertu hi ka duh mi cu a si, hi halnak pahnih a kan leh khotu lawng hi President caah kan duh tiah a chim.\nBe the first to comment on "US Nu rapper minthang Cardi B kum 27 nih Trump a ti ning cu a fak kho taktak."


Zualko: Kan Dawtmi Kan Nu Pi Siang Tial Kum 48 Nih Mual A Kan Liamtak – Chuncha News\nZualko: Galilee Sang um kan dawtmi kan nu Pi Siang Tial kum 48(Tha Tha Nu) cu Sml 10:00 am ah ruahlo tuk in mual akan liam tak cang. Tha Tha nu kan in siangrih lo e. Nubu thlacam can le Khrihfabu Biakpumh caan ah kan in hlam zungzal ko lai. Dam tein va kal ai kun mu. Chun Sml 12:00 in an inn in No.1 thlan ah kankal pi hna lai tiah thawngkan thanh hna. Tantakmi chungkhar Bawipa nih hnem ko hna seh. Thlacamnak he kan in hnemh hna. Credit: Bethel Baptist Church-Hakha


RALKAP UKNAK TANGAH KHRIHFA KAN KARH BIK LIO CAAN – The Chinlung Post\nRALKAP UKNAK TANGAH KHRIHFA KAN KARH BIK LIO CAAN\nJuly 3, 2020 admin Chin 0\nRalkap Uknak, Khrihfa Kan Karh Bik Chan (The Period of the Military Rule as the Golden Era for Myanmar Church Growth) Biahmaithi. Adoniram Judson Kawlram a phanh kum, kum 200 tlinnak (bicentenary) puai cu 2013 ah an rak tuah. Adoniram Judson nih Krifa ah a rak tlen mi hna Kawl miphun cu atuah hin 1% hmanh Krifa an si lo. Zeicadah asi hnga?\nPakhatnak. British Mirang Uknak ah Krifa Thanchonak (1824-1947).Hi Mirang uk chungah hin Pathian riantuan hi thil har ngaingai mi asi. Nitlaklei Missionary vialte hi British lei ram ngiathlaitu (sungtthoh) le bomtu lawngte in an rak hmuh hna. Kawl nihcun, “Kan ram an kan uk hlei ah kan biaknak zong hrawh dih an I timh, Krifa biaknak chungah luh ter dih an kan timh” an ti hna le Krifa biaknak hi a huat bak in an huat lio can asi. British Mirang cu Krifa lawngte an si caah, hi an kan uk chungah hin Krifa hi Kawlram ah karh dawhngai asi nain, mission riantuan a har cem caan tu asi leh lam.\nKawl pakhat nih Zisuh a zumh tikah cu pa cu, miphun leirawitu (A-myo-ta titsa phoh) ah a rak ruah hna I an mah ca zong ah ttih a rak nung ngai. Cucaahcun hi Mirang uk chungah hin Kawl lak I Krifa karh khawhnak ding lam hi thil fawi lo ngai mi a rak si. Krifa thancho khawhnak ding chan a rak si lo. Fimnak, thiamnak, toidornak le lungsaunak in rian a tuan peng mi Judson zong nih duh ning in tharau tlaipar a hmuh khawh lo mi cu, British miring pawl uknak ruangah asi.\nBritish le Kawl hi voi thum tiang an rak I tu. Kawl tam tuk an rak thah hna. Hi British pawl ukchung hi 1824 in 1947 tiang kum 123 chung bak arauh tikah, Kawl nih Jesuh kong theih duh bak lo in an umnak can hi a sau tuk hringhram. Cucaahcun, hi chan lio ah hin Krifa thanchonak a dawn bik tu cu, Kawl nunphung le biaknak ti siloin, Mirang uknak ruang tu ah hin a rak si deuh.\nPahnihnak. U Nu Union Party (U Nu’s Democracy) Uknak tangah Krifa Thanchonak (1960-1962) Mirang uknak chungin kan luat hnu ah U Nu nih hin 1960 ri in kan ram hi Democracy in kum hnih chung a rak kan hruai. Democracy ahcun Krifa nih hin thawngtha hi kan chim khawh ngai ding asi nain, U Nu Democracy hi ttihnung ngai mi democracy arak si fawn. “Buddhist biaknak lawnghi kan Kawlram ah hnatlakpi mi le zulhding mi biaknak siseh” a rak ti caah Krifa biaknak caah cun thihnak arak si tthan. Hi ruangah hin kan Laimi mi tampi zong nih hriamnam in cozah an rak doh hna. Kachin le Karen Krifa zong nih cu thawk cun nihin ni tiang hriamnam in cozah an doh thai. Cucaah, hi uknak chan hi Krifa thancho khawhnak ding chan a rak si thiamthiam lo. Kawl sin i mission riatuan i thim cu thih I thim tluk a rak si.\nPathumnak. Union Revolutionary Council Uknak tangah Krifa Thanchonak (1963-1988).1962 thawk in U Ne Win nih aa-na alak le tawhlangze council (Union Revolutionary Council) cozah a rak dirh. Ne Win nihcun, biaknak ruang ah ram a buai le idohnak a tam kha atheih tik ah, mah duh mi biaknak poh zalong tein biak khawh asi ati tthan. Krifami hna an rak I lawm tuk. Thla an cam piak, thluachuah an pek, “a chan sau ko sheh” tiah an rak au.\nHi Ne Win uk chungah hin Krifa hi biatak tein kan karh cang theu lai tiah an rak I ruah. Laimi le Laimi cu fakpi in thawngtha kan rak I chim hna hi zaa ah sawmkua renglo Ne Win uk chungah hin Krifa kan si manh.Asinain, Ne Win nih hin ram inkhar a rak kar ve le, ramdang mi viate Kawlram in a thawl dih hna, missionary zong a thawl dih hna, cun Kawlram mi zong nih ramdang kal khawh a rak si tuk lo. Cozah nih cacawng ding in ramdang ah an kal ter mi tete hna lawng kha a biapi in ramdang kal kho mi cu an rak si.\nMirang Krifa pawl nih an sak ta mi mission compound le in le lo vialte zong cozah nih an lak dih ngawt hna I, nihin ni tiang hi an hman cuahmah hna. Kawl sinah thawngtha chim ding in tlangcung Krifa mi hna an rak kal ngam lo. Ramdang missionary vun chim lo, Embassy I riantuan mi dah ti lo cu ramdang mi zong Kawlram ah an rak um kho lo. Cucaahcun, hi tawhlanze council chan zong ah hin Kawl sin thawngtha chim khawhnak chan hi a rak si thiam thiam lo.\nPalinak. Ralkap Uknak (State Peace and Development Council) tangah Krifa Thanchonak (1989-2011).Ralkap cozah nih 1989 thawk in an rak kan uk hnu ceu hin Kawl sin ah thawngtha hi kan phuan khawh ceo asi. Ralkap uknak cu tih anung ngai mi uknak ah rak ruah. Asinain cu hlan kum za le kum sawmriat chung uknak nak cun Krifa thanchonak caah atha deuh ngaingai. Ralkap nihcun Krifa kan karhnak ding caah lam a kan sial piak mi cu asi lo.\nLaitlang ah vailamtah tung hna an phur, Rakhine ram hna ahcun missionary pawl zong harsatnak an rak pek ngai hna, hmun tampi ah biakin saknak nawl zong an kan pe lo. Ramdangmi zong missionary visa cu an pe hna lo, Baibal siangin zong hi an kan tlirhkhawnh pah lengmang ko nain, Krifa nih rian kan tuan khawh ngaingai thiam ko.Hi ralkap uk cung ahhin, Laimi zong Yangon ah mi tampi um hram kan I thawk, kan biaknak le kan krifabu kan rak I phurh hna, ramdang zawng ah kan hung kal kho hna, Krifa cauk tete zong nan vun tial khawh hna.\nRamdang missionary zong zeidang visa status in Kawlram ah tampi an hung um than. Laimi lawngte nih Yangon ah Baibal siangin za renglo ka hung sak manh. Atam hmanh a tam tuk lei cang. Ngaktak cawmnak siangin hi zahnih reng lo Yangon pawngkam lawngah a hung um. House church hi Yangon peng lawng ah tongkhat hrawng cu um dawh asi. Korea missionary pakhat pa lawng hmanhnih house church 60 ka ngei cang ati.\nPanganak. Democracy Uknak tangah Krifa Thanchonak (2011-Present).2011 thawk in uknak thar le uktu thar kan hong ngei. Hi uknak cungah hin Krifa mi hna thanchonak hi zeidah a lawh vete lai ti hi thatho ngai in cuanh awk tlak mi asi. Atu tiang ahcun ralkap uknak tang I kan umtuning te khan rian kan ttuan ning cu asi ko rih. An kan uk can zong cu a sau rih lo caah, phunglam zong cu an ser cuahmah lio lawng cu asi ve rih i zeidik kan lawh vete hnga. Biaknak ral hna tho te sual in mission rian ttuan kho lo in kan um hna hnga maw? Miphun I doh nak hna chuak in miphun pakhat le pakhat hna thawngtha I chim ngam lo hna in kan um te sual hnga maw?\nBiadonghnak.Krifa thanchonak kan ti mi le ram ukning hi ai pektlai ngai mi thil an rak si. Cun hlan kum 180 chungah Krifa hi a rak karh ngai ding kan si ko nain, kan rak hman mi uknak phunglam hi Krifa thancho khawhnak ding uknak phunglam an rak si lo. Atu kan mah tluk hin Krifa thancho khawhnak ding can sunglawi hi an rak ngei hna lo. Cucaah, nihin hi Pathian riantuan na tuan khawh bik ni cu asi. Atu hi mission na ttuan khawh bik ni cu asi. Krifabu kip nih siseh pumpak in siseh, mission rian fakpi in tuan cio hna usih. US$ 200 in missionary na thlah khawh lio chan asi. Credit:AMT\nPHAKANT VAWLEI CIMHNAK KONG THAWNGPANG THAR


Thai ramri a lonhmi Myanmar ranmi 250 hrawng tlaih an tong – THE CHINLAND POST\nThai ramri a lonhmi Myanmar ranmi 250 hrawng tlaih an tong\nThe Chinland Post | 2022 May 5 – Covid rai ruangah kumhnih leng phih a simi Thai-Myanmar ramri hlei on ṭhan ding in Thai le Kawlram timhtuahnak an ngeih lioah phungning loin Thairam lei ah Myanmar rammi phungning loin an lut thluahmah. May 1-4 tiang hmunhma 4 ah phungning loin luh aa timmi 250 hrawng tlaih an tong.\nCovid zawtnak aa thoka in kumhnih leng phih a simi Thai-Myanmar ramri hlei on ṭhanding in ram hnih timhtuahnak an ngei. A tu bantuk lio caan ah Myanmar ram sipuazi le ramkhel lei a that lo caah rian kawl in Thai-Myanmar ramri ah a phuphu in phungning loin luh aa timmi Myanmar rammi nifatin in tlaih an si. May1-4 tiang phungning loin a rak lutmi 250 hrawng tlaih an si tiah Myanmar rammi kong he pehtlai in a cawlcangmi U Moe Kyo nih a tu bantuk in a chim.\n“Thai le Myanmar ram hnih fonh in ramri gate pawl on ṭhan an i tim tiah a thawng a thang ngai. Thai lei zong nih ngandamnak lei, thianhlimhnak lei le himnak lei kong caah timhtuahnak a ngei. Myanmar ram lei zong nih thianhlimhnak a tuah i ram hnih ning in hlei on ṭhan an i timhtuah lioah a tu bantuk in phungning loin an rak lut thluahmah. 2022 May thla thlakhatnak ni 4 chungah 250 hrawng tlaih an tong.\nA luancia January le February thla chungah phungning loin a lutmi 10,000 hrawng tlaih an tong i March thla chungah 10,000 hrawng tlaih an si. April thla chung zongah 1,700 hrawng tlaih an si tiah Moe Kyo nih a chim.\n“a luancia thla chungah phungning loin a lutmi Myanmar rammi 1,704 le phungning loin thil a zuarmi 14 tlaih an tong.\nA tu cu Thai nih security a rengh deuh i tlaihkhih zong a tam ko nain Myanmar rammi a phuphu in tlaih an si lengmang caah Thai Minister of Home Affairs nih fak deuh in a ziizut ding le ngandamnak himter ding in nawl a chuah.\nPhungning loin luh ruangah Thai ram ah tlaih a tongmi 60,000 hrawng an si cang tiah Migrant Labour Development Network nih cazin a langhter. Cu chungah, Myanmar rammi an tambik tiah VOA nih a langhter.\nPrevious Hakha le Falam lamcung kahdohnak ah CNA pasalṭha Thawng Hup Lian le CDF in Salai Thawng Tha an nunnak a liam\nNext Hakha peng kahdohnak ah CNA/CDF in 9 nih nunnak an pek, Ralhrang 20 tluk thah an si


Covid-19 ruangah November 8 Thimnak thawn ding in Party cheukhat nih an hal - THE CHINLAND POST\nCovid-19 ruangah November 8 Thimnak thawn ding in Party cheukhat nih an hal\nSalai Bawi Lian Sang |TCP-Kalay| 2020 September 16 — Myanmar ram ah Covid-19 pulrai a kharh tuk caah ralkah (opposition) party USDP telh in party dang 23 nih a ralaimi November 8 thimnak a ni thawn ding in Rampi Thimnak Commission sin ah nawl an hal.\nRalkap he naihniammi phu USDP Party Center Chairman U Than Htey (ralkap hlun) nih “Vawlei cung pulrai tlun lio caan ah thimnak tuah ding hi thinphang a si ko” tiah AFP ah a chim.\n“Cun, November 8 ah tuah dingmi thimnak cu a ni kan thawn piak ko uh tiah Rampi Thimnak Commission sin kan halmi nihin tiang an thawn hlei lo. Ralkah party lei in hi bantuk in a ni thawn ding kan ti duhnak cu zawtnak hrik a ngeimi an tam deuhdeuh i zawtnak a lang rih lo mi zong an um lai. Cozah lei nih runvennak kong le a ningcang an thanhmi zong an thei lo mi an um fawn caah tihnung ngai a si. Mi bupi in um le biaruah tinak zong tuah khawh a si lai lo” tiah USDP chairman nih cun a chim.\n“Ram chung ah Covid-19 zawtnak hrik ngeimi zarh khat chungah a lethnih in an karh. A bik in Yangon ah Covid-19 zawtnak a ngeimi cu sizung ah mi an khat ngawt cang i cheukhat party nih cun thimnak hi December 27 ni ah i thawn sehlaw an duh cio” tiah a chim chih.\nNain, NLD cozah in biachimnak nawlngeitu Dr. Myo Ngunt nih cun “Coronavirus hrik hi nihin tiang kan kham kho rih ko rih caah thimnak ni can thawn ding cu Commission ah nawl hal a herh lo. Thimnak thlakhat hlei kan thawn zong ah zeih a thathnem hlei lai lo. Zawtnak a zual hma tuk lo ah cun thimnak tuah ding a si ko” tiah AP news ah a chim ve.\nAugust thla lai in Rakhine ram in peng kip ah zawtnak pulrai a karh than caah 2020 September 16, zing 8:00AM tiang ah Myanmar ram ah zawtnak ngeimi 3636 an si. Cuchung in a thimi 39 an si. Cun, nikhat chung ah zawtnak hrik ngeimi 307 an si.#\nCc: VOA Burmese News, 2020 September 16\nPrevious UN ah Kawlram Covo Buarnak An Caih; Report ah Chinmi Kong Tampi An Telh\nNext Chin ramkulh khualipi Hakha ah khualtlawng Bus phih chung a si


OBAMA MINUNG PAWL NIH DONALD TRUMP AN DOHNING VIALTE – The Chinlung Post\nA tanglei article hi Muko Mekazin 2020 Lio ah ka tial cangmi a si. Atu lio US kan dirhmun le sining a fianter chinchin lai ti ka ruah caah repost ka tuahmi a si. Mi tam deuh nih an rel khawhnak dingah share in ka bawm cio ulaw ka lawm ko hnga. Barak Obama le US Media Empire. US President hlun, Barak Obama nih 2008 US thimnak ah Republican Senator John McCain cu a rak tei. 2012 ah Republican Presidential candidate Mitt Romney zong a rak tei thiamthiam.\nBarak Obama nih Republican Presidential candidates, John McCain le Mitt Romney a teinak hna lak ah a biapi bikmi cu Obama nih Social Media le Main Stream media pawl tha tein a hman khawh hna lawng si loin a lemsoi khawhnak caah a si an ti. 21 Century cu IT le Media nih hipmi chan a si caah IT thiamnak le social media pawl a hip khomi nih teinak fawi deuh in an co khawh timi cu al awk tha lomi a si.\nZeiruangah Donald Trump President a si hnu ah main stream media hna le President Donald Trump karlak ah idohnak le isoiselnak a karh? A chunglei ah zeidah a cang timi hi theih phu le hngalh phu a si. A chunglei thil sining a hngalmi hna caah cun khuaruahar tuk ding a rak si lem lo. Hillary Clinton Sungh Rungah Obama Ruahnak A Thleng. 2015 lio ah Barak Obama nih University siangngakchia sin ah a rak chimmi cu, “President in ka dinh hnu ahcun , Chicago khua ah ka kir lai I, minak pawl umnak community ah rian ka tuan lai” tiah a timhnak fiang tein a rak chim.\n2016 kum US thimnak ah Hillary Clinton nih tulio President, Donald Trump cu fawi tein a tei lai tiah a rak ruah. Main Stream media hna zong nih opinion poll a phunphun an tuah I, Hillary Clinton tei ding in an phuan peng. Asinain a ruahning bantuk in a chunglei in thil a rak si naisai lo. Main Stream media pawl nih hin Hilary nih tei seh ti an duh lung in Hillary Clinton cu opinion poll ah an teiter peng. Asinain Hillary Clinton a sungh taktak tik ahcun Barak Obama zong nih a tinhmi community riantuan dingmi lam cu a thulh than I, media lei riantuannak ah kar hlan dingah biachahnak a tuah than.\nDavid Letterman nih a tuahmi talk show ah Obama nih a rak chimmi cu,” President rian a ka changtu ding cu Hillary Clinton a si lai” tiah a rak chim bal. Hillary Clinton a ruah lo ning in a sungh ruangah Obama zong a ruahnak le a tinhmi a thleng ve. Obama Minung Pawl Media Ah Hmunhma Laak An Thawk.Obama lawng si loin Obama President a tuan lio ah rank sang pipi a tuanmi a hawile hna cu technology company, main stream media le news firm tampi ah rian an rak luh cio tik ah khuaruahhar ngai thil pakhat zong a rak si.\nZeiruangah media kip ah Obama minung hna nih hmunhma an laak timi hi biahalnak a um lengmang mi a si. Obama hawile chungin Media raintuannak a thialmi pawl hi Obama cozah lio ah mi ngiathlaitu [ Top Spies ] pawl an I tel. Mah spies pawl cu Netflix, CNN, NBC, Google le Facebook ah rian an lut hna. Mah minung pawl cu President Donald Trump thlak khawhnak dingah Obama nih a thazang tha bik ah a hman hna ti a si. Media hmang in conservative ruahnak a phunphun an doh.\nUS ram dirhtu hna nih khrihfa zumhnak in an rak sermi, US Constitutions tiang in doh le hrawh an timh. Khrihfa muisam a kengmi, US constitutions vialte hrawh dih an timh. Pathian muihmai a kengmi phun poah an huat. Khrihfa hna zumhnak fil dih lak in tuah an I zuam. Khrihfa hna zumhnak a tlaihmi hna cu mihrut an si ti tiang in an chim. Obama Minung Pawl nih President Trump Sualnak An Kawl. Obama President a tuan lio, US President thimnak ah Hillary Clinton le Donald Trump nih election campaign an tuah lio ah Obama Justice department nih dossier, minung pakhat an hlan I, Donald Trump thil tuahmi vialte a thli tein hlathlainak an tuahter, Trump sualnak kawlnak caah a herh dingmi document vialte an khomhter.\nA dihmi phaisa vialte cu Hillary Clinton election campaign tuahtu hna nih an rak liam dih.Hillary Clinton cu thimnak ah Donald Trump nih a tei I, an ruah lo ningpi in a sung. President Obama nih a term a dih lai January 5, 2017 ah White house ah a riantuan hawi, le a bochan mi minung pawl cu meting ah a auh dih hna. Meting ah atel mi hna cu: Vice President Joe Biden, director of National Intelligence James Clapper, National Security Agency Director Michael Rogers, CIA director John Brennan, FBI director James Comey le National Security Adviser Susan Rice le Deputy Attorney General Sally Yates an I tel.\nMah meting ah Obama nih biapi bik in a rak ceihpi mi hna cu zeitindah Donald Trump hi President a sinak in kan thlak khawh lai timi le zetindah media chungah kan luh lai timi kong a si. President Trump le Obama Minung Pawl Idohnak. Obama chan lio ah Department of Justice nih a rak hlanmi dossier sin in an khawmhmi lih le hrolhrawl in an ttawnmi document pawl cu Obama minung pawl nih CNN sin ah a thlite in an zuhter I, thawng an pek hna. Mah thawng cu FBI nih an zuhter hranhram mi a si an ti.\nMah kong cu FBI director hlun James Comey nih President Trump cu a chimh. Mah lio caan thengte ahcun Obama minung, National Intelligence Direcotor, James Clapper nih Dossier pa le CNN Jake Tapper cu a thli tein a tonter hna I biaruah tinak interview an ngeihter hna. Mah biaruahnak an ngeih dih hnu ah CNN nih FBI director James Comey nh President Trump briefing a pekmi kong cu an phuan colh ve. Cu tlawmpal ah dossier nih a khomh suatmi document cahmai 35 cu Buzzfeed nih a dihlak in an phuan piak hna.\nMah vialte hi a hlankan in timhlamh cia tein an tuahmi a si kha President Donald Trump nih a rak theih. Mah ruangah President Trump nih FBI Director Comey cu May 9, 2017 ah a rian in a phuah colhnak a si an ti. Dossier nih a khomh piakmi hna document vialte media sin ah an zuhter dih hnu le an phuan dih hnu ah National Security Intelligence Director James Clapper cu January 20, Donald Trump President rian a awt lai teah a rian in amah tein a phuak diam.\nJames Clapper cu a rian in aa phuah hnu thla 6 a si ah CNN nih national security analyst tuahtu dingah rian an pek. CNN ah dossier sin in khawmh suatmi document a pek hna ruangah James Clapper cu CNN nih phaisa zong tam lakte an pek ti a si. Mah rian a thawk hnu cun President Donald Trump thangchiatnak le soiselnak cu CNN news ah a let in a hung karh. Obama le A Minung Pawl Media Ah Rian An Lut. Barak Obama le a nupi, Michelle Obama zong online video a tuahtu, Netflix ah political documentaries tuah ding in Netflix company he hnathlaknak minthut nak an tuah ve.\nObama te nupa nih a tlawm bik in 100 million cu an hmuh lai tiah ruah a si. Obama te nupa nih Netflix I riantuan ding in hnathlaknak an ngeih tlawn pal ah, Obama president a tuah lio I, national security advisor a rak tuanmi, Susan Rice zong Netflix Board of Directors ah rian an pek colh ve. Susan Rice nih hin MSBC TV ah President Donald Trump nih ramdang mi [ Russia] sin in information le ruahnak a laak lai tiah a zumhnak kong in President Trump cu soisel a thawk ve.\nCNN nih rian an pekmi Obama minung James Clapper nih CNN in President Donald Trump nih 2016 thimnak lio ah Russia sin in bawmhnak a hal ti in biatak tein soiselnak a tuah.CNN nih Trump sualnak kawltu dingah CIA le FBI a rak tuan balmi zong rian an pek hna. Mah hna cu CIA director a rak tuan balmi, Mchael Hayden, CIA agent hlun, Steven Hall, FBI agent hlun, Asha Rangappa, FBI agent hlun James Gagliano, hlan lio Deputy National Security Adviser Tony Blinken le hlan lio national security council adviser Samantha Vinograd hna an si.\nMah vialte hi CNN nih Trump dotu dingah an hlanmi hna an si. Mah hna nih hin Donald Trump tlamtlin lonak pakhat khat an hmuh ahcun chun le zan in media hmang in sum phomh in an pomh I an soisel. Mainstream Media Dang Ah Obama Minung Rian An Lut. CNN lawng si loin main stream media a simi, NBC le MSBC zong nih Trump huatu minung an hlan len ve hna. Obama chan ah CIA director a rak tuanmi, John Brennan cu NBC National security analyst tuah dingah rian an pek. Brennan cu Russia nih US election an hnursuan timi classified information kha media ah a zuhter tu a si tiah puhmi a si.\nNBC media I rian a ngah caah President Trump dohnak caah caan tha a ngah than. Obama kuttang ah chief of staff for FBI director a simi Chuck Rosenburg, Deputy director national security advisor Frank Figliuzzi, chief of FBI counterintelligence Juan Zarate, Deputy National security advisor Ken Dilanian hna zong rian an pekmi hna an si. Ken Dilanian hi Los Angeles Times ah reporter a rak tuanmi a si I, article a tialmi poah Obama le CIA sin ah approve a tuahter lengmang tu hna a si.Cucaah cun Main Stream Media tam deuh nih Donald Trump an doh peng mi hi Obama minung pawl hna nih main stream media ah hmunhma an ngah ruangah a si.\nDonald Trump president a kai hnu ah Media tampi ah cozah he a pehtlaimi classified information a zut lengmangmi hi a let thum in a karh deuh ti a si. President hlun, Obama minung hna nih media kip ah cozah he a pehtlai mi information tampi an pek hna ti hi a fiang ngaingai mi a si. President Donald Trump chan ah hin dossier asiloah whistleblower timi a thli thup in cozah classified information Media sin ah a phuangtu tampi an chuak. . President Donald Trump chan ah hin classified information, timi cozah biathli hi kum khat ah buaktlak in voi 104 a zuh lio ah Obama chan ahcun kum khat ah 39 lawng a zut ti a si.\nBarak Obama le Media Pawl Pehtlainak. Barak Obama cu President kum 6 a tuan chungah hin “Silicon Valley’s President” ti tiang in an rak auhmi a si. Technology company nganngan a simi, Amazon, Apple, Facebook, Microsoft le Google campany hna a lemsoi hna ipethtlainak fek tein an rak ngei ti a si. Obama nih a ttih bikmi cu Media I soisel a si an ti. Election Campaign on Accountability Data I an hmuhning ahcun White House i Obama a um lio ah hin Google palai pawl cu zarh khat ah meting a tlawm bik voikhat lengmang White House ah an kai ve ti a si.\nObama kutang ah rian a tuanmi balmi, minung 250 cu Google company le Google he a pehtlai mi company ah rian an lut dih ti a si. Google executive chairman a rak tuanmi Eric Schmidt pumpak hrimhrim nih Obama election campaign ah biatak tein a rak bawmh. Obama nih President in a chuah hnu thla hnih ah California state, San Jose khua, Fairmont Hotel ah technology company I hruaitu pawl a rak ton than hna I a lemsoi hna t a si. Mah tonnak ahcun Obama President a tuan lio I, Cyber Security policy director Nathanial Gleicher [ atu ahcun Facebook cybersecurity lutlai a tuan cang] department of homeland security analyst a rak tuanmi, Jason Ally [ atu cu Google ah search quality analyst a tuan cang], NSA analyst a rak tuanmi, Andrew Honig [atu cu Google ah software engineering manager a tuan cang] mi hna an I tel.\nGoogle le Facebook ah hin hlan lio Obama minung hna nih hmunhma tampi an laak khawh caah Google le Facebook hmang in mipi sin ah a dik lomi information tampi an pek hna. Democrats party le liberal ruahnak pom ding in mipi sin ah information tampi an pek hna. Republican le Donald Trump he a pehtlai mi thawngpang le information tampi cu fawite in mipi nih kawl khawh lo ding in renghnak an tuah ti a si. Conservative pawl ruahnak le Pathian zumhnak he a pehtlai mi khrihfa pawl cabia le thawngpang poah cu fingrilh in an rilh hmasa lengmang ti a si.\nObama Minung Hna Nih Media Hmang In President Trump An Doh. Senate Judiciary Committtee nih July 17, 2019 ni I hearing an tuahmi ah Dr.Robert Epstein nih testified a tuahmi ahcun Google search engine nih hin 2016 President election lio ah thimfung thlatu minung million pakhat tluk cu lung aw-tawm in a tuah hna I, democrats le Hillary Clinton lei ah thimfung thla ding in an lung a laak khawh hna tiah a chim. Vawleicung minung 90% nih Google cu thil kawlnak ah an hman bikmi engine a si.\nGoogle nih a ngeihmi, You Tube zong cu Google engineers hna nih conservative ruahnak le information an chiahmi le an thlahmi poah cu American mipi zoh kho lo ding in an tuah piak hna. Cucaah President Trump nih mainstream media pawl, Google, You Tube le Twitter cu mah bantuk in censor nan tuahmi hi American constitution nih a pekmi zalong tein chimnak nawl a kan pekmi nan buar a si, “ It is actually a weapon used by radical socialist to attack both God and America” tiah a ti hna.\n2016 President thimnak ah democrats pawl cu President thutdan an sung, Senate zongah an sung, Supreme Court zongah an sungah. Asinain Democrats pawl nih Silicon Valley [Amazon, Facebook, Google,Microsoft ] le US mainstream media pawl an tlaih khawh hna caah minung tampi cu media hmang in an thluak an tawl hna. Laimi lak ah bochan mi kan pale hna le pastor cheukhat pawl hmanh an thluak an tawl cang ngai hna.\nBiafunnak: US i minthang media tam deuh cu left wing Liberal Democrats pawl ruahnak a pommi main stream media hna nih hmunhma tam deuh an laak i an hip deuh hrimhrim ko tiah ka ruah. Conservative ruahnak le Pathian zumtu hna ruahnak a simi poah cu an doh I, khrihfa zumhnak tiang fil dihlak in a kan tuah. Liberal ruahnak cu mama khaih in an kan khaih . Mainstream media lawng zing chiar, zan chiar a zohmi hna caah cun I zumh lo awk zong cu a tha lo. Ca a rel lomi, zumhnak a fek lomi le tlaithleng hrihhram a ngei lomi caah cun liberal ruahnak nih thluak tawl a fawite. Kan i theih lo le kan i hngalh lo kar ah liberal ruahnak nih huansam tein a kan phum ziahmah. Thil dik hi a hram thawk ah a thup tawn, asinain thil dik nih a donghnak ah teinak a co zungzal. Salai Lairamthang.


Breaking News Apoi Kho Tuk Cang Ralhrang An Tha Nuamtuk Cang Lai, Mara Army le CDF Mara karlak ah kahdohnak a chuak, CDF pakhat nunnak liam – Chintanbo\nMarch 25, 2022 admin CHINNEWS 0\nMaraland Defense Force & Mara Army (MDF) nih Thantlang Peng, Ngaphai te khua ah CDF Mara hna cu an va fuh hna ruang ah kaphnih kahdohnak a chuak i CDF lei in Salai Pawpaw Mahein cu a nunnak a liam tiah thawng kan theih.\nThawng kan theih ning ah, Atu a thimi pa hi Min Aung Hlaing nih Myanmar ram uknak hramhram in a laak hnu in CDM a tuah mi palek a si. Atu bantuk in thil a can hi nihin March 25 ah a si. A thi mi lawng hi thawng kan theih khawh rih, tiah kan theih.\nMara Army le CDF-Mara fonh in Maraland Defense Force (MDF) an dirh mi an si i, Mara Army he fonh a duh lo mi hna cu CDF-Mara min in an dir tiah kan theih. The Hakha Post\nthgawngpang dang; Atu Lio Ralzam Dirhmun In Ram thumnak Kal Kongah Fiang Tatak In Nawl Ngei Tu Hnanih An Chim UNHCR Malaysia i ramthumnak kalumnak tawlreltu DSU (Durable Solution Unit) le ralzaam bu hruaitu upa hna cu March 24, 2022 ah biaruahnak an nei. Hi tonbiaruahnak ah UNHCR-DSU an riantuanak kong fianternak le zeibantuk ralzaam hna hi dah ramthumnak ah papek in kuat an si timi hrilhfiahnak an nei.\nAn chimmi cu ralzaam asimi hna caah ramthumnak kal hi covo (right) asi lo an ti. Min khumhmi (registered) poh ralzaam sinak (refugee status) an hmuh dih lo. Ralzaam sinak (refugee status) a hmumi poh ramthumnak an kal lo an ti. Cun ralzaam a latu ram nih an kan halmi hoih in kalter an si ti zong an chim. UNHCR nih ramthumnak kuat ding ah zohmi phun 7 kan nei i mah hna chung cun thim le ruahpiak an si an ti. Cu phun 7 hna cu:\n1. Tonmi pakhat khat ruangah runvenpiak a haumi 2. Na sining ruangah hremnak in a luatmi 3. Nu pawl harnak a ingmi 4. Ngandam lonak ruangah harsatnak a tongmi 5. Chungkhar a va i fonh dingmi 6. Hngakchia kumtling lo harnak a tong khomi 7. Hmailei kong ah ruahchannak a tlawmpi\nCun hi hna pawl hi kan mah DSU (Durable Solution Unit) nih kan kawl hna lo, Department dang le NGO tibantuk nih kan sinah an rak kuatmi hna tu kha ramthumnak kal khawhnak ruahpiak dingah aa tlak maw tlak lo ti kha interview in siseh phone chawnhnak siseh dothlatnak kan tuah tiah an chim. Interview kan tuah hna hnu ah aa tlakmi cu a cohlangtu ram sinah kan kuat hna. Kan mah (UNHCR) nih kan kuatmi hi an kal hrimhrim lai tinak asi rih lo. An kalnak ding ram nih an mah le an phung le lam ning in cohlan khawh lo zong asi rih an ti.\nTahchunnak ah UNHCR nih na case kha US kal ding in an kuat i US interview (DHS – lahwahkah) interview na sungh ahcun UNHCR nih zeihmanh an tuah kho lo tinak asi.\nCun lamdang in (UNHCR si loin) lawm a awngmi pakhat cu ramthumnak a um ciami chungkhar, cingla rualchan nih auhnak tuahpiak hi asi an ti. Tahhchunnak ah Canada sponsorship le Australia Humanitarian visa tibantuk khi asi. Cun a tu lio ah kan i zuam cuahmahmi cu ramthumnak ah sianginn kai ding le riantuan ding ah va kal khawhnak ding lam kan i zuam cuahmah lio asi an ti. Siaherhnak he CRC Malaysia.\nRefugee In Ramthumnak Kal Kong Fiang Tatak In An Chim


Col. Solomon: Mizapi Le CNF/A Kar Buainak Le Remlonak A Chuahtertu Hi Online Thawngpang Tialtu Pawl An Si – THE CHINLAND POST\nCol. Solomon: Mizapi Le CNF/A Kar Buainak Le Remlonak A Chuahtertu Hi Online Thawngpang Tialtu Pawl An Si\nTCP- Yangon|2018 April 6| Thantlang Peng Dawn Khua mi hna cu CNA (Chin National Army) nih kan in velh hna lai, dai tein um ko u timi thawngpang hi a dik lo mi a si tiah Col. Solomon nih April 5 ah The Chinland Post sin ah a chim.\nDawn khua ah hmanphek a rak cawtu Vai pawl sinah ngunkhuai an lak hna kong cu Online ah thawngpang dik lo in; CNA nih khuami pawl velh ding an tlerh hna i anmah sinah ngunkhuai zong an lak chih tiah thawngpang dik lo in Online thawngpang tialtu pawl nih an tial.\n“Thawngpang hi an tial tikah kap hnih in tial ding a si. A cu siloin, kap khat lei lawng in capo, lih bia a chim maw theih lo in tial cu a si kho deuh rih lo. Cu bantuk in an tial caah mizapi le CNF/A kar ah theihthiam lonak le iremlonak a chuahter khomi a si. Cun, atu Dawn khua cu CNF/A a kan daw taktaktu an si. Kan naupa ruak hmanh pei a fimtu an si cu” tiah Col. Solomon nih The Chinland Post sinah a chim.\nCNA nih Dawn khua mi sinah ngunkhuai (tax) an lak timi kong hi a dik lo mi a si tiah a tang lei bantuk in a chim.\n“CNF/A nih Dawn khua mi sinin ngunkhuai kan la hna lo. Hihi cu thawngpang dik lo hrim a si. Cun, hi bantuk in lih hrokhrol le anmah tangka hmuhnak men ah thawngpang a zamhtu hna nih CNF/A kong an tial hi cu an i ralrin ding bak a si. Miphun caah tiah a nunnak thap in rian a tuan mi hna kha, a si ning lo pi in mizapi he buainak chuahter timh hi cu a si awk hrim a si lo. Cucaah, an i ralrin a herh.”\nPrevious Rihkhawdar Khua Kum 76 Tlinnak Diamond Jubilee Sunglawi Ngai In An Tuah\nNext Thantlang Hotel Zone Saknak Ekah Zat Le A Hmunhma Pek Ding A Fiang Rih Lo


NC Thawng Tha Thang le chungkhar nih Pathian riantuantu mualliam mi hna philhlonak ah tiin MECA Relief ah sing 80 bawmhnak an pek – Buanchukcho\nNC Thawng Tha Thang le chungkhar nih Pathian riantuantu mualliam mi hna philhlonak ah tiin MECA Relief ah sing 80 bawmhnak an pek\nRev. NC Thawng Tha Thang le chungkhar nih COVID-19 in mual a liam mi Pathian riantuantu hna philhlonak ah tiin Myanmar Evangelical Christian Alliance (MECA Relief) sin ah tangka sing 80 (Ks.8,000,000) August 19 ah bawmhnak an pek tiah kan theih.\n“Ka riantuan hawi hna philhlonak ah a si. Vawlei cung ah hin lung a fak i, philh awk a ṭha lomi pahnih a um. Pakhat cu Vawleipi Ral a si i, a dang pakhat cu Vawleipi Rai a si. Atu bantuk in Vawleipi rai nih a kan den cuahmah lioah ka miphun hawi le ka minung hawi hna nih harsatnak an ton mi ka hmuh tik ah ka lung a ṭha lo tuk.\nCucaah kei zong ka nunnak hmanh ruat ta loin, ka si khawh chung ka ngeih mi thazaang dihlak chuah in dohnak rian ka ṭuan hi a si. Kan upatmi Pathian rianṭuantu tampi kan sungh hna ruang ah ka ngaih a chia tuk.\nPathian rianṭuantu tampi kan sungh hna nak a ruang bik cu Samaritan’s thinlung ngei in midang he pehtlaihnak tampi an tuah i, an i pumpeknak ruang ah a si. Cucaah, MECA hmang in Pathian rianṭuantu hna caah tiah kei le ka innchungkhar nih ting (80) cu MECA relief rian ah bawmhnak kan pek ve,” tiah a facebook cahmai ah a tial.\nA kan liamtak mi Pathian rianṭuantu hna nih an tantak mi chungkhar hna caah thlacampiaknak he, hi raipi hi ka miphun hawi le ka minung hawi hna caah ka si khawh chung in ka doh rih lai. A kan liamtak mi kan hawi tha hna kan phlih kho hna lo, Pathian, kan lei ah ṭang in kan bawm hram ko, ti zong a tial.\nRev. NC Thawng Tha Thang cu General secretary (Believers Church, Myanmar), AGS – II (Myanmar Evangelical Christian Alliance), President (Chinland Football Club), President (Chinland Foundation), President (Chin COVID-19 Rescue Team), President (Lai Chiat-that Bu, Yangon) tiin Pathian rian siseh, ram le miphun rian ah luhlinh in a tuan lio mi mino pakhat a si.\nChina le ASEAN Palai Kawlram Kong Ah An I Chawn\nKalaymyo NLD khuate khuabawi nupi tel in minung 3 tlaih, tangka sing 70 leng an fir


KIA Hi Cu Uar An Um Tuk E Ralhrang Pawl Ceilak An Hngawng An Merh Than Hna – Buanchukcho\nJune 10, 2021 admin RAMLENG THAWNG 0\nKawl ralkap pawl ralthuam, ei-in le thilri phurtu mawṭawpi 4 KIA nih an khangh piak dih hna hnu ah an mah ralhrang ralkap minung 30 zong an thah chih rih hna\nTuchun June 8, zinglei ah khan KIO Central Laiza khuapi pawng လဂျားယန် khua ah Kawl ralkap pawl i an ralthuam, ei-in le thilripawl phurtu mawṭawpi pawl cu KIA miralṭha rualpawl nih an kah piak dih hna tiah thawng theih a si.\nKhuachung mi pakhat nih cun “Tuizing nazi 9 hrawngah ဒေါ့ဖုန်းယန် i um hmun khuartu Kawl ralkap Battalion ခလရ (၁၄၂) pawl cu ralthuam, ei-in le thilri dangdang phurh pah in mawṭawpi 16 bak an rak ra Laiza khuapi kal nak lam pial လဂျားယန် khua in KIA pawl nih a thli tein an rak bawh cia hna. Kawl ralkap pawl cu KIA miralṭha rualpawl nih an rak bawh nak zawn i an rak phanh bak cun an rak kah thluahmah colh hna.\nKawl ralkap mawṭawpi pa 4 bak cu lak awk tlak ti loin an hrawhpiak cikcek ko hna. Kawl ralkap hi minung an tam lem loh. An phurh mi thilti zohkhenh tu ding ah minung tlawm te lawng an si.an mah bawh ding bak in an rak i tim i cuti cun an kah thluahmah chih ko hna.\nNizan chun June 7 zong ah မိုးမောက် peng နွမ်းလန့် khaw lam i a ra mi Kawl ralkap minung 200 renglo pawl cu Mawṭawpi pa 8 in an ra. ဒေါ့ဖုန်းယာန် an rak phanh ka te လိုင်ဂျော်Tlangah KIA battalion 19 i miralṭha rualpawl nih an rak kah thluahmah hna. Kawl ralkap lei in a thi mi le hliamhma a tuar mi an tam taktak. Fiang tein theih khawh a si loh nain, ralkap minung 30 nak tam an thi lai tiah tual chung minung nih cun an chim.\nMin Aung Hlaing nih nawlneih nak a lak hnu Kachin ramchung ah Kawl ralkap le KIA hi Sagain ramṭhen he an ramri ah siseh, Shan ramkulh he an ramri ah siseh ni chiar te ti awk in i kah doh nak hi a um lengmang.\nHi an i kah doh nak ah hin kawl ralkap lei minung tam pi an thi, Kachin ramchung i an sakhan a herh bik mi Alaw Bum sakhan an sung fawn, US$ million 150 man Helicopter KIA nih an rak kah piak than cang fawn hna.\nKIA lei zong in miralṭha ram le miphun duhdawttu mi zei maw zat i an nunnak liam hman seh, Pathian kilvennak in Alaw Bum sakhan cu KIA kutchung ah a um rih lai, a zungzal in um kumkhua hram ko seh. – Chin Net youtube i an rak langh ter cang mi a rel duh mi caah kan rak post mi a si. Chin Net


Min Aung Hlaing Cozah Nih KNU Hriam Tlai Bu Cu Thlehbawuh Dih A Timh Cang – Thechinlandtoday\nMin Aung Hlaing Cozah Nih KNU Hriam Tlai Bu Cu Thlehbawuh Dih A Timh Cang\nadmin July 14, 2021 Leave a Comment on Min Aung Hlaing Cozah Nih KNU Hriam Tlai Bu Cu Thlehbawuh Dih A Timh Cang\nKNU ralbawizik Buhmuchuk Sawne Da Miah nih a chim nak ah cun Ralhrangbu Min Aung Hlaing cozah nih a tubantuk in KNU rawh ding in a tawlrel mi hi Karen miphun kan lung ai rual lai a phan ruangah le vawlei pi theih lo in a thli tein KNU hruaitu vialte hna kha thah dih ai zalh caah a si tiah a chim.\nRalhrangbu cozah nih ramdang vuanci le a mah dir kamhtu sin ah KNU rawh nak ding a chim mi cu,”KNU ralbawizik Sawne Damiah hruai nak in KNU ralkap hna nih cun Karen ram chung um mi zei sualnak nei lo minung 25 hna cu tuk sum in an thah hna ruangah an mah lu bik a si mi Sawne Damiah zong a rian in an chuah,asinain Sawne Damiah nih a cohlang duh hna loh”tiah a chim.\nCun,KNU nih rampi kahdaihnak NCA minsen an thut mi cu dohkalh in mipi an thah hna pin ah PDF hna zong upadi kalh in raldoh an cawnter tiah cathanh Min Aung Hlaing cozah nih a tuah.ralhrangbu tawlrel nak in KNU le KNDO hna karlak ah i huat nak a chuak sual lai tiah phan a um ngaingai.Ralhrangbu Min Aung Hliang cozah nih voi 2nak tiang KNU cu an rak rawh bal cang!cu hnu ah a tu bantuk in t’hawng ngai in an hun i hrim t’han hi a si.zei bantuk in dah KNU, KNDO le Min Aung Hlaing cozah karlak ah biachahnak le a dongh nak tuah a si lai ti cu theih khawh a si rihloh.\nUN Pawl Nih Kawlram Mipi Caah Biakhiah Nak An Tuah Mi Cu Lung A Hmui Taktak →\n← Yangon Um Chin Miphun Bawmchan Tu Rev Thawng Tha Thang Le A Hawi Le Hi Zuan Hnawh An Hau Cang


Chin Kum Thar Cu October Thlapa Lai Cacawn Ningani Ah Tuah Kho Seh Tiah Cathanh An Chuah - THE CHINLAND POST\nChin Kum Thar Cu October Thlapa Lai Cacawn Ningani Ah Tuah Kho Seh Tiah Cathanh An Chuah\nThe 2nd New Year Celebration/ CIANUSA fb\nSalai Josephbawi| The Chinland Post| 2019 October 14| Washington DC/ Maryland um The 2nd Chin New Year Celebration (Chin Kum Thar Puai 2019) le Seminar cu Chin Integration and Advocacy Network, USA (CIANUSA) hrihawhnak in October 11-12, 2019, Oakland Mill High School le Reservoir High School ah sunglawi ngaingai in tuah a si i Seminar biafunnak in Chin Kum Thar cu October thlapa lai Ningani ah tuah siseh tiin bia an chah tiah theih a si.\nChin kum thar kong Seminar ceihhmainak cu US um Pu Lian Uk le Pu Lian Cin, Rev. Dr. Chan Chum Hei, Chin ram lei in Rev. Dr. Za That (CACC GS) le Pu Lalawm Puia (Hakha Post-Chief Editor) hna tel in ngeih a si. CIANUSA dirtu le Executive Director Pu Zo Tum Hmung caan a tlai. October 12, 2019 Chin Kumthar puai caan ah New Zealand in hlasak thiam Mai Van Hlei Sung sawm a si lengah Chin thilthuam hmuhsaknak, Lairawl, Lai lam le Lai paih tbk an tuah i Chin kumthar kong he pehtlai in Maryland Governor, Larry Hogan zong nih lunglawmhnak roca a kuat hna. Lai Paih zong an tuah i zuamcawh paih ah Tv. Uk Ling Thang nih bual a co i, Tv. Van Mawng nih Zatlang bual a co tiah theih a si.\nThe 2nd New Year Celebration\nHi kong he pehtlai in “Chin Kum thar hi Hakha in ‘Tho’, Falam in Fanger, Tedim in ‘Khuado’ tbk tuah cio a si nain 1949 ah Chin Affairs Council nih October thla 26-28 tiah bia a rak chah ning te khan Chin kumthar timi hi tharchuah than usih law hmailei miphun pakhat ah ipehtlaih thannak caah bawmtu le a sunglawi tukmi kan miphun puai a si lai. Chin Kumthar tiin rak chah cangmi hi Chin State Hluttaw nih kan fehterpiak than hna sehlaw tihi kan duh. 2020 ahcun Ramkip Chin upa siseh, Cozah lei zong siseh sawm in hlunghlai taktak in Hakha ah tuah siseh. Cun, Chin Kumthar zungkhar ni (Chin Public Holiday) tiang in kan cohlanpiak kho hna seh tihi saduh thahnak kan ngei. A voi 2nk Chin New Year Celebration 2019 i Seminar nih Chin Kum Thar (Chin New Year) cu October thlapa lai cacawn ningani ah tuah kho siseh tiah hnatlaknak kan ngei I cathanh kan chuah” tiah CIANUSA Executive Director Pu Zo Tum Hmung nih The Chinland Post ah a chim.\nUSA Maryland State hrambunh CIANUSA cu US Cozah Reg. 501(c ) (3) in NGO pakhat a si i Maryland a ummi Chin khuatlang thanchonak, Chin nunphung kilven le tthanchoternak, hruaitu tthan an chuah khawh dingin bawmhchanh le Malaysia le India ah atang rihmi Chin refugees hna caah cawlcanghnak le US um Chin mi hna hmun khat tein rian an tuanti khawh I US mibu ah santlaimi sidingin dirhmi zatlang bu a si. US Cozah nih Chin ralzam 2020 ah a lak khawh rih nak hnga le tam deuh in an kan lak khawhnak hnga caah tiin Malaysia Refugee zung ah siseh, Washington um Chin upa hna he ibawm in August 2, 2019 ni ah US State Department rianngeitu zong a ton hna tiah theih a si. Chin Kumthar asilo ah Hakha nih ‘Tho’, Falam nih ‘Fang Er Puai’, Tedim nih ‘Khuado Puai’, Hualngo nih ‘Mim Kut’ tbk cu thlaithar kan zun, kan lak cang timi le tleicia pupa hna philhlo thlacamh timi hlanlio Chin pupa hna zumhning in mah le phun tengnge min ngeihmi hoih in October thla dongh lei zarh ah tuah cio a si. +++\nPrevious Hakha Pyidawtha Market Pu Ro Thang Minsak Ding In Bia An Khiah Kho Rih Lo\nNext Chin Kum Thar (Tho) Hakha Hlunghlai Ngai Tuah_Van Bawi Hmun Nih Champion A Co


US President I National Security Advisor Le NUG Hruaitu An I Tong – Onlinenungak\nA rauh hlanah tuah dingmi ASEAN Summit thok hlan teah US President Joe Biden i National Security Advisor Mr. Jake Sullivan le NUG Acting President Duwa Lashi La, NUG ramleng vuanci Daw Zin Ma Aung hna cu Oct 25 zaan ah online in tonnak an ngei tiah NUG nih thanhnak a tuah.\nTonnak ah cun ASEAN hnatlaknak phun 5 le ralhrangbu tuanvo laknak kongah hmualngei tein riantuan ding le ralhrang nih nawlngeihnak an lak hnu in Myanmar ah a cangmi thil, mining zawnruah bawmhnak, ASEAN ram hna he riantuanti nak kong hna an i ruah tiah theih a si.\nVawleicung huap ramkhel thiamsang tampi nih cun Myanmar buainak tuahremhnak ahhin UN le ASEAN nak hmanh in US hi a biapi deuh tiah an chim. US nih biatak tein phihkharnak a tuah cangmi ram cu sau an dir kho lem lo. US duhnak an zulh lo hmanh ah an ram a tumchuk ti a si.\nNaite ah khan UN i Myanmar palai U Kyaw Moe Tun nih “Atu hrawng hi Myanmar buainak kongah US a cawlcang ngai” tiah a chim. ASEAN Summit thok hlan i President ruahnak petu le NUG hruaitu an i tonmi zong hi a sawhsawh a si lai lo, tiah zumh cio a si. Ref: Khet Thit Media\nA dang: Falam Ah Ralhrang Phu Motor 56 A Phan: Nihin October 25, zaanlei ah Hakha in a kirmi ralhrang phu hna motor 56 cu Chin ramkulh,Falam khua ah a phan tiah theih a si.\nCu ralhrang phu motor chungah cun Hakha-Falam kar khua ah minung umnak inn an bauh i an firmi thil, TV, thutdan, facang le zeidang inn hmanmi thilri hna cu an phorh tiah theih a si.\nOctober 23 zinglei ah Hakha in an chuak i Ramthlo ah zaan an riak, October 24 zaancu Taal khua ah an riak . An kalnak lamthluan ah ummi khua inn 13 mei in an khangh piak hna. Ref: Zalen. The Chin Post


KIA Le KNDAA Hriamtlai Nih Ralhrang Tam Taktak An Thah Hna - Chin Eleven News\nKIA Le KNDAA Hriamtlai Nih Ralhrang Tam Taktak An Thah Hna\nAugust 28, 2021 Lianchin Thang Myanmar 0\nShan Ramkulh (chaklei) Kahdohnak Ah Ralhrang Tampi An Thi Than\nShan (chaklei) ramkulh, MoneKoe(မုံးကိုး) peng, ManKoum(မန္ခြမ္) le ManPing (မန္ပိန္း) karlak ah a cawlcang mi ralhrang hna cu KIA le KNDAA nih an kah hna, ralhrang lei in ralbawi pahnih telh in an dihlak dengmnag an thi tiah kan theih.\nRalhrang hna cu an rat lio ah an kah hna, ralbawi pathum an i tel, pahnih an thi, pakhat cu faak ngai in ai hliam caah Monekoe ah vanlawng in an rak laak, an dihlak dengmang in an thi, a za an tling” tiah khuami pakhat nih a chim.\nCu ka hmun ah zinglei sml 8:00 in 10:00 tiang ah voikhat, zanlei sml 4:00 in 7:00 tiang voikhat, faak ngai in an i kaap, ralhrang lei in a thi an tam tiah kan theih. Ref:KachinWaves\nRelchap: Thantlang khua sianginn sang i khuakiang kap myopatlan hrawng ah bomb a puak rih lo mi a um tiah thawng theih a si. Cucaah thantlang khua mizapi chawhvah le umkal i ranring hna usih. a si khawh ah cun lengchuak lo tein um khawh ah a tha bik ko.\npa khatkhat bomb phunphai nan hmuh sual a si ah cun ho hmanh nih tongh lo ding le lak colh lo ding a si lai. nan hmuh ah cun rian ngeitu sinah thawng nan thanh colh hna lai.The Thantlang Times\nA Tulio Thantlang Dirhmun Cu Thinphang Dai Lo A Si Ko\nNihin lawng Bak Ah Ralhrang 100 Leng An Thah Hna\nKalay- Gangaw A Hohmanh Khualtlawng Lo Dingin An Thanh\nRalkap Pension Tarpawl Nikhat Ah Kawlram Phaisa -8000 In Hlan Mi Hna


A poi tuk ee!! Dr. Bing Liu nih Coronavirus konga bia tak phuan a tim mi cu China cozah nih a thah\nA poi tak tak, Coronavirus kongah thawngpang fiang mi tu tiang thei ding a um lo, Dr. Bing Liu nih researcher atuahnak ah a hmuh mi ka phuan lai a ti mi cu vawlei cung ramkip nih theih khawh a si ti lai lo. A phuan hlan ah China cozah nih an thah\nUniversity of Pittsburgh Medical Center researcher a si lio mi, Dr Bing Liu, kum 37, coronavirus research a tuah lio mi cu UK time, Saturday ah mak ngai in a umnak inn 200 block of Elm Court Ross Township ah thi cia in hmuh a si. a lu, le a pum ah meithal mu tampi hmuh a si\nDr Bing Liu, 37 nih hin Coronavirus research a tuahnak ah thil thar mak ngai mi a hmuh mi cu vawlei cung ramkip thei ding in phuan a tim lio ah, a phuan hlan teah mah bantuk amah umnak inn ah thi cia in hmuh a si.\nDr. Bing Liu 37 meithal in a kah tupa hi ,Hao Gu kum 46, nih hin inn chungah a lu hnawh i, meithal in a kah. Dr. Bing Liu meithal in akah tupa Hao Gu cu car chianak a phan cangka in, amah le mah meithal in a kah i a hmun ah a thi cawlh.\nPolice nih an chim ning ah cun Dr. Bing Lui le a thattupa Gui te hi a hlan ah a thei cia mi an rak si ttin an chim. Research assistant professor , UPMC’s Computational and Systems Biology Department, ah rian ttuan lio mi nih Dr. Bing Liu nih coronavirus kong ah thil pakhat khat phuan a tim mi hi zeihman a thei pi lo tiin a chim\nDr. Bing Liu hi china ah a chuak mi a si i, Bachelor’s degree & PhD computer science , National University of Singapore ah dih hnuah Carnegie Mellon University , Pittsburgh in postdoctoral studies a tuah mi asi. Source- nzherald.co, nbcnews. cnn\nBe the first to comment on "A poi tuk ee!! Dr. Bing Liu nih Coronavirus konga bia tak phuan a tim mi cu China cozah nih a thah"


Levitikas 2 (Leviticus 2)\nChangvut Thawinak Kong\n1“Ahohmanh nih changvut thawinak kha Bawipa sin i thawinak ah a rak put tikah, a pekchanhmi cu changvut dipmite a si lai; chiti a toih lai i frankinsen a toih lai i 2Aaron fapa hna tlangbawi hna sinah khan a rak put lai. Cun cu chung cun changvut dipmi le chiti cu a frankinsen vialte he pei khat in a lak lai; cun tlangbawi nih cun mah hi cu hngalh camcinnak caah biakṭheng cungah a khangh lai; mei in thawinak, Bawipa caah rimthaw a si lai. 3Cun changvut thawinak chungin a taangmi cu Aaron le a fapa hna caah a si lai; mah hi cu mei in thawinak Bawipa sin pekmi hna lakah a thiang bik a si ve.\n4“Changreu rawhnak um chung i rawhmi changvut thawinak cu na pekchanh tikah, thilnu telh lo changvut dip chiti he cawhmi changreu a si lai, asiloah, thilnu telh lo changreu pan chiti thuhmi a si lai. 5Na pekchanhmi cu u-kang chungah reumi changvut thawinak a si ahcun, thilnu telh lomi changvut dip chiti he cawhmi a si lai; 6na hmal cikcek lai i chiti na toih lai; mah cucu changvut thawinak a si. 7Cun na pekchanhmi cu um in chuanmi changvut thawinak a si ahcun changvut dip le chiti in na ser lai. 8Hi thil in sermi changvut thawinak cu Bawipa sinah na rak put lai; tlangbawi sinah na chanh tikah biakṭheng ah a kalpi lai. 9Cun tlangbawi nih changvut thawinak chung cun hngalh camcinnak kha a lak lai i biakṭheng cungah a khangh lai; mah cucu mei in thawinak, Bawipa caah rimthaw a si lai. 10Cun changvut thawinak chungin a tangmi cu Aaron le a fapa hna caah a si lai; mah hi cu mei in thawinak Bawipa sin pekmi hna lakah a thiang bik a si ve.\n11“ Bawipa sinah nan rak putmi changvut thawinak paohpaoh cu thilnu telh in sermi a si lai lo; zeitintiah thilnu siseh khuaihliti siseh Bawipa sinah mei in thawinak caah nan khang lai lo. 12Theitlai hmasa bik thawinak caah cun Bawipa sinah nan rak put ko hna lai, sihmanhsehlaw rimthaw caah cun biakṭheng cungah nan khang hna lai lo. 13Nan changvut thawinak vialte cu cite nan phulh hna lai; nan Pathian he biakamnak cite cu nan changvut thawinak vialte chungin nan bauter lai lo; nan pekmi vialte sinah cite nan pek chih lai.\n14“ Bawipa sinah theitlai hmasa bik hna changvut thawinak nan pek ahcun, nan theitlai hmasa bik hna changvut thawinak caah cun a voi tharmi chungin lakmi, mei in reu i rialmi fang nan pek lai. 15Cun chiti nan toih lai i frankinsen nan toih ve lai; mah cucu changvut thawinak pakhat a si. 16Cun tlangbawi nih hngalh camcinnak caah cun rialmi fang le chiti cawhmi a cheu cu, frankinsen a dihlak he, a khangh lai; mah cucu Bawipa sinah mei in thawinak a si.


Malaysia ICC (ACR, CRC, FRO, DAI le ZAM) lei nih a tu lio Covid-19 Pandemic chung cu report Kong – The Cherry Par\nMalaysia ICC (ACR, CRC, FRO, DAI le ZAM) lei nih a tu lio Covid-19 Pandemic chung cu report Kong\nMalaysia ICC (ACR, CRC, FRO, DAI le ZAM) lei nih a tu lio Covid-19 Pandemic chung cu report kan ngah a tam lei ah a tel mi cu tlaihkhih kong hi a si men lai tiah ka ruah. Mah ruang ah 10 Nov 2020 ni ah ICC nih Registration le tlaihkhih kong ah UNHCR sin ah biahalnak le nawlnak ca (statement) kan kuat mi cu nizan (11-11-2020) ah UNHCR nih Reuters News sin ah email kuat in indirect in Tlaihkhih kong ah leh nak a ra tuah mi cu a ho poah nih hmu dih( ACR Facebook page ah zoh ding)a si cang bantuk in, a tu lio Malaysia cozah an rak kai le cangka Aug 2019 thawk in UNHCR cu camp/ thong ah ralzaam pawl va ton khawhnak cu a pek ti lo caah UNHCR card le catlap a tlaih mi zong, thonginn le camp an phan hnu cun UNHCR nih chuah kho an si ti lo. A tu zong hi UNHCR card le catlap a tlaih bu in camp/thonginn ah a um mi an tampi.\nCheukhat cu an ram ah an kuat than mi te hna zong an um pah cang. Mah ti ning in Cozah lei nih thonginn le camp te hna ah UNHCR luh a siang lo mi nih ralzam hna harnak tampi an kan pek. Mah caah cun UNHCR card le catlap I tlaih zong ah daithlang tuk in um ding a si lo. A bik in MCO/ CMCO chung ti bantuk caan lio ah cun cozah nih nawl chuah mi kha tha tein zulh ah a tha. MCO/CMCO nawl bur ruang ah tlaih mi pawl hna cu zeitin hmant in bawm khawh an si lo (card ngei le ngei lo tiin papek a si hlei lo).\nKan ICC statement chung in tlaihkhih kong cu an kan leh cang I a tu cu Registration kong he peh tlaih in bia fiang leh nak an tuah rih lo caah ICC nih cu kan hngak ve lio si ko. ICC nih UN usin ah ca kan kuat mi hi tlamtling khoh nak caah Mipi nih zong Thlacam rak kan bawmh hram peng rih ko uh. Credit: James Bawi Thang Bik\n← US Election le phichuah pehpar II\n2020 thimnak cu, Kan Pi Daw Suh le VP Henry (NLD ) hi mee pek hrimhrim a herh ko ti kha kan Pa le nih Chin mipi sin ah nan chim rel →


Sai Sai Mos Nupi Tam Lak Te A Ngeihnak Kong A Chimphuangtu A Nupi – TIMES OF CHIN NEWS\nSai Sai Mos Nupi Tam Lak Te A Ngeihnak Kong A Chimphuangtu A Nupi\nPosted By: thawngthawng March 13, 2020\nHlanchan in tuchan tiang mipi thazang pek a tong ngaimi hlasak thiam Sai Sai Mos cu hla ttha ttha tampi a ngeimi asi. A sakmi hla pawl hna cu Shan hla deuh an si hna i mipi thinlung a la kho taktak. Sai Sai Mos hi nupi tampi a ngei tiah mipi nih an rak chimcaih ngaimi hlasak thiam pakhat a si.\nSai Sai Mos cu anai te ahkhan a dam lo ruangah sizung ah saupi aa thlopbul. Nupi tampi a rak ngeimi asi tibantuk in sizung a rak um lio zongah nu dang sin in a hrinmi a fa le zong nih an rak zoh i an rak conghhramh ve.\nA tu i a nupi nih nizaan ah hitihin ca a rak ttial. Atu le atu a hal mi an tam caah a vun ttialnak a si. A pasal Sai Sai Mos nupi tampi a ngeih le ngeih lonak kong ah hal a tamtuk i Facebook cungah hitin a rak langhter.\n”A ka halmi nan tam tuk i a voikhat nak a nupi Nan Moe Moe Aye he hin fanu pahnih an rak ngei. A pahnihnak Nan Maui Phong he fapa pathum an ngeih hna tthan hna i pakhat nih a thih tak hna. Pathumnak ah Naan Moh San he fanu pakhat an ngei. Palinak ah Nan Loh Loh he an i um i fa an ngei lo. Panga nak Khe Lar Moe he fapa pahnih an ngeih hna nain pakhat cu minute15 te lawng a nung manh” tiah tling tein a rak ttial.\nNipu panga a ngeih hna i fanu fapa 8 a ngeih hna pathum nih a thih tak. Tufa pa 9 a ngeih hna tiah a mah San San Mos nih achim ning tein a rak ttial mi a si.\nA tu a nupi Khe Lar Moe le a fapa tiin yangin ah an um lio a si. Sai Sai Mos nupi nih Yangon ah ummi a si nak le hlan lio nupi tam tuk a ngeimi asi a theihlo nak kong a rak chim ve.


Video: Winner Ka Si Ahcun Ngakttah Ka Bawmh Hna Lai-Esther – Chin World News Evening\nDecember 24, 2019 Salai Van Music and Videos\nWinner Ka Si Ahcun Ngakttah Ka Bawmh Hna Lai. Esther Dawt Chin Sung: Myanmar Idol Season 4 Top 3 tiang a phan nih Esther Dawt Chin Sung lungput le ruahnak cu duh a nung kho taktak. Mino te asi rih ko nain a ruahnak le lungthin a pical khawh ning cu uar lo awk hrim ttha lo. Pathian nih na saduhthahnak tlinter hram ko seh. A tawifiannak in a lungput, a chunmang le a fans hna sinah lawmhnak bia a chim mi tlawmpal kan rak langhter.\nNihin Top 3 tiang ka phak khawh mi hi keimah thiamnak in ka tlinmi le ka tuah khawh mi si lo, keimah thiamnak lawngin si sehlaw atu dirhmun hi zeitik hmanh ah a phan kho ding ka si lo. Hi dirhmun a ka phak tertu cu Pathian le keimah a ka dawtu mipi nan si, Nanmah bawmhnak le dirkamhnak thawngin hi dirhmun tiang ka phak tikah thaa a ka petu nan dihlak cungah lunglawmhnak chim cawk lo ka ngei. A tangmi caan zongah nan thlacamnak le bawmhnak ka herh ko rih.\nBenjamin Sum asi ah Aye Mya Phyu asi ah hlasak thiam le aw ttha taktak an si. Cun, kan pathum in tafar bantukin a zohmi le aa daw mi kan si bantukin tutan zuamnak zongah a ho nih teinak kan hmuh zongah aa lawmhpi ding kan si. Cu cu Benjamin Sum le Aye Mya Phyu lungput zong asi. Zuamnak si bantukin teinak kan hmuh lo zongah ngaihchiat le lungnuamh loin kan um ding zong si lo.\nTukum Myanmar Idol Season 4 zuamnak ah teinak (Winner) ka hmuh ahcun nu le pa ngei lomi hngakchia ka bawmh hna lai ti hi ka chunmang le saduhthah asi. A kaupi in ka tuah khawh lo zongah keimah nih ka tuah khawh tawk tein bawmhchanhnak tuah hi ka saduhthah le chunmang asi,”tiah Esther nih a chim. A tangah video tawi kan rak thilchih.\n" အကယ္၍သမီး Winner ျဖစ္ခဲ့မယ္ဆိုရင္ အရင္ဆုံးမိဘမဲ့ကေလးေတြအတြက္ ရပ္တည္ေပးမယ္"လို့ဆိုတဲ့ အက္စတာ…..\nPosted by EsterDawd Chin Sung on Monday, 23 December 2019


Hakha Khualipi Ah A Cangmi Hikong Hi Nan Thei Cio Cang Maw Khuaruahhar Taktak Asi Hibantuk Minung Hna Kan Um Hi Cu A Poi Ko-Video – Chin World News Evening\nHakha Dawrhlun Sang ah aho si hngalh lo mi nih Pi Tum Nawn te inn duah timh, an hmih manh. Hakha Dawrhlun Sang um Pi Tum Nawn te inn cu January 28 zaan 11:30 hrawng ah aho a si hngalh lo mi nih duah a timh, an inntang thing-ai pon in a duah hmasa i inn ngeitu nih an phalh manh, tiah kan theih. “Zaan 11:30 hrawng ah a si. Ka hun i thang duak i meikhu rim a nam.\nKa tho i kan innpi le innte kar cu meikhu a khat dih. Hlei in ka vung tum cu kan inntang thing-ai pon hi tamlak a rak tlaih. Kan thing hi kum thumli a ro cang mi an si i minutes 10 hrawng rau sehlaw a ciam dih hnga. Kan tuang zong a thling an chuak. Innpa Aa Biak le an nu nih an hun kan zuanhnawh i kan hmih khawh. Thing-ai zong cu a thlanglei le vawlei ri in si loin a lai in an duah. Meifar bultan zong a um. Innpa chakthlang nih meifar pin ah datsi tlawmpal cu an telh theo lai, tiah an chim cio. Kan motorcycle zong lamlai ah an chiahtaak,” tiah inn ngeitu Pi Tum Nawn fanu Hnianghniang nih The Hakha Post ah a chim.\nHi kong ah Dawrhlun Sang khuabawi Pu Hmun Sang Lian nih, “Hi inn duah timtu hi Sang dang minung cu an si lai lo. Kanmah Sang minung an si ko lai. Mino he i bawm in zaan ah zohfel, motorcycle firtu zong tlaih khawh i zuam le biatak tein cawlcangh kan i tim ko. Hi bantuk thil a tuahtu cu kan tlaih khawh ahcun phung le phai nih a zulhcolh ko lai,” tiah The Hakha Post ah a chim. Atu bantuk hin nikum zong ah atu inn ngeitu Hnianghniang a tale inn zong duahpiak an rak timh bal cang. Hi kong ah Dawrhlun khuabawi le mino i bawm in biatak te hlathlai le zohfel an i tim, tiah kan theih. Credit: The Hakha Post


California Gold Rush : Salai Biak – Chin 11 News\nCalifornia Gold Rush : Salai Biak\nSuah lek in vulei an thai luklak in suitlang a cuai cuai in an rak hmuh tung. Sui ruang ah cun damiah le mitha lo zong cu an rak karh ve. Mi nih an chim cio i Sui cu a kenkip in fuh cio asi. Nichuah lei Main le New York, Biston lei a rami hna cu Indiana hrawng i Red Indian ral ttih le phan bu in nitlak lei ah cawleng le, rangtum he an rak kal. Canada lei in hawhra tlang hna pal in an rak fuh. Zalam zong ah mi cheu cu an rak thi, an rak pul.\nSui fuh ah cun an rak i thawh cio. Nain, cu lak ah cun Sui a la thiam taktakmi cu mi tlawm te an si. Suah lek le pawhpia hman cu ho poh nih an thiam dih. Vulei le ti he ai cawhmi sui lak belte ~ can zei maw zat an cawn hmaset a herh. Cu ah cun minung phun (2) an rak um ti asi. Phun khat cu bunban atha, hriamna zong an nei, vulei cheih an thawng bak. Vulei cu veitia an cawh i, suitlang pipi hmuh ding cun an cheih. Ni le khua, kum le caan nih a lanh taak hna. A donghnak ah lawng karang in an kir. “Eh, kan van a chia” an ti mei.\nUm…. 1856 kum hrawng ah cun, Sui khur in a rum mi nih California cu an khua ah an ser. 1990s ah cun Charlie Chaplin tiang a phan 😁. Nihin ah cun, Sui cuai khat nak in California khuapi ah vulei pe 10 a man fak deuh cang rua. Chanthar ah an Gold Rush cu… Silicon Valley le New York i Timesquare le Wall Street hrawng ah asi cang ne ai…


Ralhrang Tampi An Thah Hoi Cang - News and Media\nKyo Ngo Taung area south of Pauk Township, Magway Division ah ralkap tampi an thah tiah thei a si. An thahmi hi minug 10 an si. Dalan nih July 18 ah khan ralkap hna Kyin Ngo Taung an lut i the 19th ah khan local guerrillas hna nih an kah doh caah ralaplei an hliam hma hna tiah a chim. July 18 ah khan ralhrang minung 32 an thah hna i July 19 ah khan minung 12 an thi. Asinain Myanmar Now nih a fehter kho lo.\nMinung 44 an thi tiah Pauk Township in a ummi mi pakhat nih a chim. July 20 zingka zong ah khan an I kah than i ralkap lei an thi thiam thiam thih a chim. An i kah dohnak hi Shahla village in Pauk Township pawng ah a si tiah Pauk khua mi pakhat nih a chim. Ralkap lei minung 12 cu nizan ah khan bomb nih a thah hna. Nizan ralkap lei a thimi hi minung 30 an si.Nihin kahdohnak ah a thimi ralkap lei.\nMinung 50 an si. Tuzing a thimi hi minung 12 a si ti ka thei tiah a chim chih. Rechap – Yangon ah mizaw phur mawtaw an i daih lo caah,kethum ngei(Tungbing) pumpak hman mawtaw,riantuannak hmanmi mawtaw in ruak an phor. COVID-19 nih fakngai in a den cuahmah mi Yangon ramthen ah mizaw phur mawtaw an i daih lo caah inn ah Covid 19 in nunnak a mi pawl an ruak cu kethum ngei tungbing.\nPumpak hmanmi mawtaw,riantuannak hmanmi mawtaw in an ruak cu an phurh hna tiah theih a si. Nizaan ah Mindat khua ah a phan mi UNCHR bawmhnak thilri hna cu ralhrang rallokap nih khuachung um ralzaam ca lawng ah pekding in nawl an pek hna i, khuate lei ralzaam cu peknak nawl an pek hna lo caah Bawmhnak a phanmi thilri cheukhat cu an kir pi lai tiah khuami hna sin in theih a si.


Benjamin & Phyo Phyuo Kyaw Thein Cu An Pahnih Tein Interview Tuah An Si (+Video) – FIAKFAIROCK\nBenjamin & Phyo Phyuo Kyaw Thein Cu An Pahnih Tein Interview Tuah An Si (+Video)\nMyanmar ram chungah a lar ngaingai mi Phyo Phyuo Kyaw Thein le nikum Idol ah min thang ngaimi Benjamin Sum cu Media pakhat nih Interview a ngeih hna, mah ah biahalnak an ngeih mi hna le bialehnak an ngeih mi hna hi hrawm khawh cio le van bih ta cio zuam hna usih.\nA tanglei ah Benjamin & Phyo Phyuo Kyaw Thein interview nak kan van chiah ngeih khawh cio rak i zuam hna usih.\nThawngpang dang relchap >>>> Australia ram Brisbane Queensland University in mifim thiam Scientist pathum nih Coronavirus a damh khotu sii Kan ser khawh cang tiah an thanh. COVID-19 Zawtnak damh khawh nakding ah sii an ser mi cu S-Spike tiah min an pek. Hi sii cu laboratory ah Zu in hneksaknak an tuah cang.\nMinung sin ah hneksaknak cu Queensland University ah June thla hrawng in hneksaknak tuah an timh. COVID-19 damhnak sii cu Kan ser khawh cang nain rianrang in zapi sin ah Kan zamh kho rih Lai lo a thla in a rau rih lai, tiah Scientist pathum nih an chim. Hi sii sernak ah dollars billion 20 in 30 Kar a dih Lai tiah Scientist pathum nih an ruahdamh. (Ref- Pyi Myanmar)


Kan hnu zarh chung lawngah Chin ralzaam 8,000 Mizoram an phan | The Chin Express\nKan hnu zarh chung kha Chin state ah ral a fah tuk caah Chin ralzaam 8,000 hrawng Mizoram ah an phan, tiah kan theih.\nMizoram cozah rianṭuan pawl nih, “Kan hnu zarh a hung phanmi 8,000 he cun Mizoram ah Chin ralzaam 22,000 leng an um cang,” tiah an chim.\nNain, buainak aa rak thokka ahkhan India Rampumpi Cozah nih Myanmar ralzaam luhter lo dingin le a lut ciami zong khirh dih dingin Mizoram cozah nawl a rak pek caah mah lio hrawngah a zaammi tampi cu Mizoram cozah theih lo a thlithup in Mizoram ah an um hna.\nMizoram phan Chin ralzaam buk\nMah pawl he fonh in cun Mizoram ahhin Chin ralzaam 40,000 hrawng kan um cang, tiah Chin Nuhrin Covo Bu (CHRO) nih ramdang media sinah a chim lengmangmi hmuh khawh asi.\nMin langhter ngamh lomi Mizoram cozah rianṭuan pakhat nih, “Bawmtu ngeilo ralzaam pawl cu ke in ni tampi chung tupi chung lam chukcho an ṭumkai hnu ah vokkuang lawng in Tiau tiva an tan i Mizoram ah an lut,” tiah a chim.\nMizoram district 6;\nSaitual lawng hi Chin state he aa rimi an si.\nNain, Chin ralzaam pawl cu Mizoram district dang;\nKhawzawl zongah tampi an phan.\nChamphai district ahhin tambik an phan i 8,000 leng an si.\nMizoram ah a zaammi Chin ralzaam lak ahhin MP, ramkhel party member le NUG cozah hruaitu pawl zong an i tel.\nHmasa thawngpangMAH: Asean palai cu Suu Kyi party member pawl tonnak nawl ka pek ko lai\nHnu thawngpangThawngpang linsa: Ukraine um US minung vialte a rannak in zaam dih uh


Cu Tluk Mizo Nu Pawl Ralthat Khawh Cu Dah (Video He). – Kawltu Team\nCu Tluk Mizo Nu Pawl Ralthat Khawh Cu Dah (Video He).\nNovember 11, 2020 November 11, 2020 Pu Tawn Mang\nCu tluk Mizo nu pawl ralthat khawh cu dah. Zahan ah khan Assam le Mizoram ramri buainak ruang ah Assam lei ni Mizoram thlai hna an tuh mi pawl cu an hrawh piak than hna. Mah ca hin Phainuam nu pawl an thinhung taktak cang. Mah cacun Kala Ralkap pawl(BSF) duty pawl nih an donh buin an nawr chih hna i , Kala Ralkap nih an donh kho hna lo. A tanglei bik ah a video a um lai.\n(A video na zoh hlan ah Mizo pawl nih an tial mi hi van rel ta) VAWIIN A PHAINUAM KHUA HMEICHHIA TEN ZONU HNAM CHHAN HNATLANG HLAWHTLING TAKA NEIH ANI*\nPhainuam khawtlanga hmeichhia te chuan Phainuam Area a mizo ten kan ram chin leh kan luah chin ah kal in an au rual a, PHAINUAM ZONU HNAMCHHAN HNATLANG ah hian mi150 vel thawk chhuak in Branch YMA hruaitute leh mi tlawmngai te bakah Vairengte lam atangin Block MHIP hruaitute, MZU Sub.Headquaters hruaituten anlo tawiawm ani\nHnam chhan hnatlang a chhuak tehi Vairengte SDPO leh sipai thuam famkim mi10 an veng a, Buarchep phai a Assam LPS school bomb puahna hmun a Duty SSB (Central Police) ten lo dang mahse, hmeichhia te hian tawn tlang lui in mizo ten kan luah chin ram (MIZORAM) chin ah dingin Mizo leh Hindi a au hla an siam hmanga an au rual hnu ah programme tawite hmangin MHIP hruaituten (Phainuam Branch leh Block MHIP) leh Phainuam Bialtu Pastor (PCI) Rev Lalrinmawia ten thusawina hun an hman zawh hnu in an tin ani\nSSB (Central Police) duty te hian a tirah dan tum in hrethiam lo deuh mahse, Phainuam hmeichhia hmalakna an han hmuh in ropui an ti in thenkhat te phei chu thla latu ah an tang hlawm ani\nPhinuam Zonu Hnamchhan hnatlang te au hla hi …he kan dinna hi Mizoram ani, kan thih thlengin Mizoram tan kan ding zel ang, Bangladeshi raltlan te vanga Kawngpui dan anih fo a, central sawrkar in min ngaihsak lo fo chuan Independent kan puang ang tihte ani hlawm ani.” tiah an chim.\nVideo Credit : Mizo Archive\n← US Lainu Nurse Katie Biachim Cu Thinlung A Tong Kho Tak Tak.\nWow ! Van Hlei Sung Hla Thar Cu A Mak Law Law (Official Music Video). →


Thlacam Hi Cawnpiak A Herh Maw? - channelnews.us\nKei ka pom ningah cun thlacam cu cawn a herh in ka hmu lo.Cawnpiak herh zongin ka hmu lo.kan Bawipa Jesuh Khrih nih thla nan cam tikah hitihin nan cam lai tiah Matthai thawng ttha chungah a kan cawn piak.A saupi zong a si lo i a tawi a tling a fiang ko tiah ka ruah.kan mah le kan thiam le kan ruah khawh tawk Pathian kan i bochan tawk in kan cam ding a si ko tiiin ka ruah tawn.\nHBC kum 100 tlin lio zing pumhah pakhat nu nih thla a cam i sml pakhat leng a cam.A sau tuk caah a chimcia zong a philh i voi thum tiang a nolh mi te te kaa ching ciah ring ring ko.Thlacam sau hi hriam nam pakhat bantuk le thiam i cuhnak ah kan hman tawn.\nBiaknak dang cheukhat a bik in Buddish nih cun kan mah nih Bawipa thlacam nak kan ti i zaa pi hmun khat i kancam bantuk khin memorize (aw kaa tah) tiah tha an cam.An mah duhmi biafang kha kan hman ah cun kan palh khawh tiah an ruat i a ciasa ttial mi kha a hmang mi an um ve.Korea zong pastoral prayer cu ca bak in sau pi piin an ttial i an mit au au hnu ah a rel in an rel ve.Kan palh sual lai tiah an iralring ngaingai.Biatak tein an rak i ttial i an i tim cia.\nPu Steven Ni Kio


Joe Biden Chunmang an von phuan cang hih! Thawngpang ṭha tuk a si – Chin World News Evening\nJoe Biden Chunmang an von phuan cang hih! Thawngpang ṭha tuk a si\nJanuary 20, 2021 January 20, 2021 Salai Van World News\nBiden 100 Days Plan le Coronavirus Rescue Plan. President Elect Joe Biden nih Coronavirus ruangah harnak a tongmi hna chanh chuahnak caah $1.9 trillion hmang in timhlamhnak a ngeihmi cu a thanh cang bantuk in a tawifiannak in ka rak tial lai. Mah plan hi ni 100 chungah cun a tuanchuah khawh lai tiah zumh a si. Georgia Senator thim tharmi democrats palai pahnih Certified an tuah hnu ah an fehter colh dingmi plan pawl zong a tel chih.\n1. Stimulus Check $1400 ngah than a si lai. Second Stimulus Check $600 he fonh chih in $2000 tiah an ti. Asinain tuan deuh ahcun Biden nih a dang tein $2000 ti phun in a chim nain President an thim hnu ah a bia a dang deuhmi a lo. Zatlak sa hei ti ko usih. Hi hnu kum 15-20 hrawng i Retired, Pension lami caah phaisa thoh ding a um te men lai lo.\nTuan deuh i $600 pek lio ahcun kum 17 a chunglei dependent pawl kha $600 ngah a si lo, asinain tutan ahcun $ 1400 hi an ngah le ngah lo ding a fiang rih na loin an ngah men lai tiah zumh a si. A rauh hlan ah a dikdiar in a chuak lai i kan theih than te lai.\n2. Biden plan ahcun Unemployment Benefit kha zarh khat ah $400 pek ding ti a si. Second Stimulus ahcun zarh khat ah $300 pek a si i, pek caan kha March thla 2021 tiang lawng a si. Asinain atu Biden plan ahcun zarh khat ah $400 a si lai i, September thla tiang ngah khawh a si lai. Biana ah punghman i $200 a ngah tawnmi nan si ahcun atu an pek dingmi $400 he fonh chih ahcun zarh khat ah $600 lengmang September thla tiang na ngah lai tinak a si. Rian luh than a duh lomi an tam chin kho men.\n3. Federal Minimum Wage cu sumilam pakhat ah $15 in karhter a si lai. Atu lio Federal Minimum Wage cu $ 7.25 a si. Asinain New York, Washington D.C tibantuk le a cheukhat state ahcun state cozah nih minimum wage hi $15 tiang a pe cangmi an um. State cheukhat ah mininum wage $15 a phan rih lomi nan um ahcun atu tan plan ah fehter hnu ahcun $15 ngah cio a si cang lai. Mah nih hin small business pawl a tha te men hna lai.\n4. Coronavirus ruangah Inn man mortgage a pek kho lomi, inn hlan man a pe kho lomi hna caah bawmhnak a um lai. Foreclosure le Eviction moratorium bawmhnak zong September thla tiang a caan an sauh rih lai. 5. State, County le City cozah bawmhnak pin ah sianginn le coronavirus testing caah bawmhnak le Coronavirus khamhnak si phawtzamhnak caah bawmhnak a te lai. Democrats pawl nih an penmi State le City cheu khat pawl bankruptcy an si dang caah an chanh chuahmi hna sidawh a si.\n6. Kum dih 2020 caah, ngunkhuai tax nan file tik ah Child Tax Credit timi kha kum 6 in kum 17 karlak ngakchia pakhat caah $3000 na ngah khawh lai. Kum 6 a tling rih lomi ngakchia caah Child Tax Credit $3600 ngah khawh a si lai. 7. Small Business caah bawmhnak pek thawnmi PPP loan a si lomi Grant pekmi bawmhnak a um kho lai tiah zumh a si. A cung le plan paw hi House ahcun an pass ciami a si. Senate ah an chuahpi lai i, an pass le cangka Joe Biden nih minthut hnu ah fehter colh a si lai.\n8. Second Stimulus Check $600 a ngah rih lomi nan um ahcun tax nan file tik ah recovery rebate credit ti in claim than khawh a si lai. Tax file an tuah piak tu kha nan chimh lai i, ngah than khawh a si lai. 9. Joe Biden President a si le cangka ni 100 chung Federal Cozah nih mask i hruk dih ding in a thanh lai. 10. President Trump nih Muslim ralhrang an tamnak ram tralvel ban a tuahmi, visa a phihmi ram pawl cu a on than hna lai. Muslim ralhrang US ah a lut chuak than khomi dirhmun kan phan kho.\n11. President Donald Trump nih a rak chuah taakmi, Paris Climat Agreement ah a lut than lai. China, India le Russia nih zulh phung na zulh duh lo ruangah President Trump nih a rak chuah taakmi a si. 12. US ah phungning loin a rak lutmi million 11 renglo hna cu US citizen pek dingah congress nih an pass lai tiah zumh a si. Democrats pawl nih thimnak paoh i an tei khawhnak dingah Citizen an pek dingmi hna si lai ka zumh.\n13 Siangngakchia hna nih sianginn kainak caah phaisa an cawi leiba Student Loan cu pek rih lo ding in a ngol ter hna lai. $10000 tiang cham ti lo ding in a pek khawh men ti a si. 14. World Health Organization (WHO) lut than ding in biachahnak atuah lai. WHO nih China lei a ttan hlei ah China nih phaisa a thawhmi a tlawm tuk caah President Trump nih a chuak taakmi a si.\n15. Nu sinak le pa sinak a thlengmi pawl [ Trangender ] cu sianginn zun inn ah anmah duhning in pa zun nak le nu zunnak ah luh le chuah khawh a si lai. Kan fanu, fapa tete caah a him lo ngai cang lai. Ralrin ngaingai kan hau lai. 16. Canada ram Alberta province in US Nebraska tiang khan 1,200 a sau dingmi gas pipeline pi an cawh cuahmah liomi cu Joe Biden nih Executive Order hmang nih a ngolter hna lai.\nMi tam deuh nih an hgalh le an theih khawh ve nak hnga share cio khawh a si. Source: Salai Lairamthang\nBy Hrambik Lian: US Rampi Thimnak A Buainak Cu ‘Prophet’ Deu Pawl Nih Tamtuk Bia An Phuan Ruangah Si\nLawmh a um tuk hringhran: Hakha ummi caah thawngpang ṭha tuk a si hih!


𝐄𝐥𝐞𝐜𝐭𝐨𝐫𝐚𝐥 𝐂𝐨𝐥𝐥𝐞𝐠𝐞 𝐡𝐞 𝐏𝐞𝐡𝐭𝐥𝐚𝐢𝐢𝐧 𝐂𝐨𝐧𝐠𝐫𝐞𝐬𝐬 𝐚𝐡 𝐁𝐮𝐚𝐢𝐧𝐚𝐤 𝐓𝐮𝐚𝐡 𝐥𝐨 𝐃𝐢𝐧𝐠𝐢𝐧 𝐌𝐜𝐂𝐨𝐧𝐧𝐞𝐥𝐥 𝐧𝐢𝐡 𝐆𝐎𝐏 𝐩𝐚𝐰𝐥 𝐑𝐚𝐥𝐫𝐢𝐧 𝐚 𝐏𝐞𝐤 𝐡𝐧𝐚 – The Cherry Par\n𝐄𝐥𝐞𝐜𝐭𝐨𝐫𝐚𝐥 𝐂𝐨𝐥𝐥𝐞𝐠𝐞 𝐡𝐞 𝐏𝐞𝐡𝐭𝐥𝐚𝐢𝐢𝐧 𝐂𝐨𝐧𝐠𝐫𝐞𝐬𝐬 𝐚𝐡 𝐁𝐮𝐚𝐢𝐧𝐚𝐤 𝐓𝐮𝐚𝐡 𝐥𝐨 𝐃𝐢𝐧𝐠𝐢𝐧 𝐌𝐜𝐂𝐨𝐧𝐧𝐞𝐥𝐥 𝐧𝐢𝐡 𝐆𝐎𝐏 𝐩𝐚𝐰𝐥 𝐑𝐚𝐥𝐫𝐢𝐧 𝐚 𝐏𝐞𝐤 𝐡𝐧𝐚\nTi buaibainak nih cun Republicans hi faaktukin vote a sunghter phah te lai, tiah McConnell nih a chim. Trump maw nan dirpi rih ko lai, asiloah mipi hngaan bakah nan hnon lai, timi duhthimnak an tuah a hau cang lai. Jan. 5 i Georgia i senate thutdan 2 i cuhnak hi hnursuan a si sual lai Republican pawl an thin lawng an i domh. Jan. 5 ah an term a dih a si cangmi Repulican Senators David Perdue le Kelly Loeffler nih hin Democratic lei in anmah a dironhtu hna Jon Ossoff le Raphael Warnock an si. Hi state hi Biden nih buan a conak a si fawn. Trump nih a tuahtuanmi tamdeuh hi cu McConnell nih faakpiin a dirpi zungzal. Asinain, Election Day in zarh 6 hnu ah cun Kentucky senator McConnell cu president a si chom dingmi Biden he i ngalhthiamnak dirh a duh ve cang caah, cun amah a leadership team zong nih cun an forhfial ve caah, cun President Trump zong a office a chuahtaak chom ding a si ve cang caah, Republican Party a thenhmal khotu buainak paoh cu a si khawh chungin hrial ai tim ve cang. Senate Speech i biachimnak a thok le cangka, “President-elect Joe Biden hi von conglomh ka duh” tiin McConnell nih a chim.\n“Tutan presidential election hi phungdang ngaiin a phi a chuak te lai, tiin mitampi nih ruahchannak kan ngei. Asinain, Jan. 20 ah mizei nih dah President biakamnak a tuah lai, timi he pehtlaiin kan cozah system nih phung ai ngeih ko. The Electoral College zong nih tehte an langhter ko cang,” tiin McConnell nih a chim. “Campaign tuah dingin Georgia lei ka panh lio ah McConnell ka hei chonh i, Senate biachimhnak a ngei lio a biachimmi he pethlaiin a cungah ka lunglomhnak ka hei langhter. Kan pahnih ka biaruah a tluang ngai. McConnell, kan pahnih tein rian kan tuanti khawh dingmi thil tampi a um ko hi aw, tiin amah zong cu ka chimh ve,” tiah Biden nih thawnglatu sinah a chim.\nDaitein in zarh tamlak a um hnu i a tu bantuk i Senate hruaitu McConnell a vun cawlcangh hnu, cun Monday i Electoral College nih vote zong an pek hnu in cun, a dang Republican hruaitu pawl zong cu an aw aan an vun thanh lulhmalh cio hna. Republican tampi nih Biden hi teitu ah an pumpaak cio in cun an cohlan cang ko. Trump nih election a dohnak hi an hnon cuahmah cang hna, tiin Republican hruaitu nih an chim lawlaw cang. Cu ti in cun an tikhaam cu ai bauh phut cang. Trump a minung a si mi Lindsey Gramham (S. Carolina) le 2012 lio i GOP’s presidential nominee Mitt Romney (Utah) tel in GOP senators tampi nih Biden hi bia an i ruahnak kong an chim. Presidential campaign chung i harnak a tonmi lengluang na intuar khawhmi le, kan ram i office a sangbikmi President office ah rian na tuan dingmi kongah na cungah kai lawmg hringhran, tiin Romney nih Biden cu phone in lombbia a heih chimh. Hmailei i cang kho mi politic boruah he pehtlaiin phone chungin cun an pahnih biaruahnak an ngeiti, tiah theih a si.\nMcConnell zong a holh ve cang caah, a tu cu a za le za citcek cang, tiin Senate Democratic leader Chuck Schumer nih a chim. Cucaah, Trump nih a term hi velngeihnak le zohdawhnak a pelte tal he a donghnak a tuah awk a si ve cang, tiah Schumer nih a chim. Asinain, Trump nih cun Tuesday tiang zongah khan twitter in vote a tomtom in fir a um, tiin a tial peng ko rih. Amah le a rian te cu si kaw. Electoral Collge results namhneh awk a si maw si lo, tiin Jan. 6 i Congress nih vote an pek te tikah khin buaibainak tuah dingin GOP lawmakers cheukhat pawl timhlamhnak an ngei, tiah theih a si. Trump a legal team nih hin Jan. 20 i President namhneh (Inauguration) tiang khi dironhnak pehzulh rih ding awk a si, tiin a micheu nih an chim.\nBiden hi President-elect ah na cohlang kho maw, tiin Tuesday ah khan House Republican leader Kevin McCarthy an hal i, a leh a duh hna lo. Congress 2 kawp in Electoral College results vote an pek te tikah khin challenge tuah dingin House Republican pakhat a si mi Alabama i Rep. Mo Brooks nih timhlamhnak a ngei. Congress 2 nih tonnak an ngeih tik i challenge tuah khawh dingah cun House le Senate in member pakhat veve tal nih an tuah a hau. GOP senator lei in challenge an tuah lai le tuah lai lo hi ai fiang kho rih lo. “Electoral College hi maw vun challenge citcet hna lai u ci. Santlaihnak a ngei ding a si lo. Zeicahtiah, Democrat nih hin Speaker Nancy Pelosi tangah the House majority hi an i tonenh cang mi a si,” tiin Senators John Thune (S. Dakota) le Roy Blunt (Missouri) telh in McConnell nih GOP senators pawl ralrin an pek hna.\nElectoral College ah challenge tuah dingin mah le senators hawl pawl kan hneektuk sual hna ah cun, 2022 i an i thim than tikah harnak an tong te ding khi a fiang ko, tiin GOP hruaitu pawl nih ralrinnak an pek chap hna. Republican senator lei in hi kongah ralchanhbia a chimmi an um ruam rih lo. Wednesday ah khin election firnak kong he pehtlaiin Homeland Security Committee ah chairman a si mi Wisconsin Republican Sen. Ron Johnson nih biachimnak a ngei lai. Asinain, EC results challenge tuah dingah House Republicans dirpi ai tim lem lo, tiah a aiawhbiachimtu Austin Altenburg nih a chim. Election kong he pehtlaiin Tuesday i McConneel nih Senate i biachimnak a tuah mi nih Washington a lauter. ‘Biden hi mipi rian a tuannak kum tampi a si cang mipa a si. Harris zong hi Americal vialte nih kan i uan awk a si, zeicahtiah kan tuanbia chungah amah lawnglawng hi nunau Vice President hmasabik a si,” tiin McConnell nih conglomhnak a pek hna.\n“President Trump nih Washington thlircawi dingin bia ai kamh bangin, kum 4 a tuan chungah rian lianngan tam lengluan a kan tuanpiak taktak. Supreme Court biaceihbawi ca i minng 3 Senate a namhnehter khawhmi hna telhchih in a dangdang a limmi rian hi khuaruahhar an si,” tiin McConnell nih Trump a faknak kong zong a chim. State kip nih an election results fehternak an tuah hnu in cun, Republican pawl hi a biapimi duhthiamnak tuahhau an si ruangmang cang – Biden hi President-elect ah a cohlan lai maw, asiloah election a khupthal leh dingin Trump nih faaktukin karhlannak a tuah lio ah ai tello bantuktein daiter in dah an dir ziar lai. “A caan ah cun music hi hranhram in na ngeih ah hauh caan a um tawn. Electoral College nih hi biasuu an ceih tik ni ah khin cun, mivialte an cawlcangh caan a si ve te ko lai” tiin No. 2 GOP leader Thune nih Monday ah khan a chim. Vote a tomtom in an fir, tiin hrihhram ngei lo piin Trump nih a chim lengmang mi nih hin kan election system zum ngam lo dingin American mipi an lung a tuaiter te hna lai, tiah tuanbia lei mithiamsang le politicians pawl nih an chim.\nTrump nih tazacuainak a sawmsawm in a tuah i, American minung a thong a sang nih an thlakmi, abikin mail in an thlakmi, vote pawl hi hlonhpiak viar ai tim. “Eleciton results a khupthal let khotu vote firnak tehte pakhat hmanh a um lo,” tiin Monday ah khan Attorney General Barr nih a chim ko bu zongah cun, Trump i a legal team pawl nbih cun votepeknak kongah thil ai ningcanglo mi tampi a um, an ti peng ko rih. “Tutan election hi a fair mi te a si ko, cucaah dotla zong a si,” tiin Republicans pawl telhchih in State election officials nih an chim. Key states ah Trump nih tazacuainak a tuahmi ralchanh in kan hnungzarh ah khan US Supreme Court nih biachahnak an tuah. Cu nih cun Trump nih tazacuainak a kalpimi hi ceilakin a hnursuan. House Republican 120 hrawng nih min thut in an kalpimi tazacuainak zong cu meihol ah ai cang dih cang. Credit: Chelsea Bawi\n← Joe Biden a lawmhpimi cu hivialte minung 75,000,000 VOTES hi ahmu hna lo maw a cawnglawmhmi a tuantuk rih a ti\nBreaking News: US Supreme Court Biachahnak Cu Tihning Tuk A Si →


Khrihfa mit in nauphiat/nauthat (abortion) tu/mi hi dantatnak an ing lai maw? – Lai Lungrawn Post\nMother Teresa nih Hillary Clinton sin ah arak chim bal an ti mi cu: “Nu nih a pumchung naute a thahnak in dawtnak acawng bal lo, nain aharnak i phisin/ hmaimilh duhah a pumchung naute cu athah. Nau thah hi hngakchia caah ral lianngantuk mi asi; chiatha hmanh athleidang kho lomi hngakchia hna amah a hringtu nu bak nih a thah mi hi cu ka huat i ka doh. Cubantuk in hringtu Nu nih a fa te thah kha kan cohlan ahcun zeitindah midang kha pakhat le pakhat i thah lo dingin kan chimh khawh hna lai “tiah arak ti ti si.\nVawlei cungah hin minung pakhat bak nih minung athat tambikmi hi mizeidah an si hnga tiah biahalnak um sehlaw, nupawl nau aphiat/thah piaktu siithiam pawl hi an si lai tiah ka ruah. Cun a pahnihnak ahcun, nauphiat hmangmi nu pawl hi an si lai tiah ka ruah. Aruang cu, kaa dang ram tampi cu um rihseh, kan mah Hakha le Thantlang hrawng hmanh ah hin nauthatmi mi nu hi an tlawm tilo. Nu tampi cu an chung ummi naute cu siithiammi kha phaisa zeimaw zat pek in an fial hna tik ah cu hna nih cun minung zeizat remruam dah an hei thah piak cang hna hnga ti hi ruah ngam hmanh asi tilo.\nKan chan ah mithah le lainawng thawng a thangchin cang. Zumtu zong nih Nu le Va pumkhat si hlan ah Sex tuah kha sualtuah ah kan ruat ti lo. Kan pum kha kan mah ta ah kan ruah, Pathian ta, hlanhchung mi kan si kha kan hngallo. Cutikah ruah loin nau kan pawi, kan dirhmun nih a pek lo caah, naute cu kan thah. Cu naute thah cu Nu le Pa le chungkhat le hawikom tiangin kan i bawm, ruahnak kan i cheu, biathli kan i chim, adonghnak ahcun, zeihmanh a thei rihlo nupaw chung ummi naute cu kan thah.\nCucu midang nih an kan hmu lo, ho nih an kan thei lo tiin kan i ruah, nain athli tein kan tuah mi a hmutu le a theitu, kan sual records vialte akeng i zeizong vialte athei dihtu le ni hmadung bik caan ah sual bia akan ceih tu ding Pathian aum ti kha kan thei lo. Zeibantuk ava sihmah ah, nule pawchung ah naute aum hnuhnu ahcun, Inn lakah (lakfa) hrinmi fa/pawitermi fa zong Pathian muikeng an si ti kha kan theih fian aherh ngaingai.\nCucaahcun, nihin kan ram ah hin, zumtu kan i ti ve ahcun, nauphiat/thahnak hi atlau khawhnak hnga caah faak piin kan aupi i, kan ruah caan acu cang. Vawlei phung ah mithah cu sual asi i thih dantatnak or thongthlak dantatnak pek an si. Bible cawnpiaknak ahcun, kan pum cu Pathian muisam keng in sermi asi caah, cu pum asimi va thah le va nawn cu kan Pathian zong nih aduhlo bikmi asi caah cubantuk a tuahtu hna cu ni hmadung bik caan ah sual biaceihnak ah chuahpi i biaceih an si hrimhrim te lai. Ref. The Christian Post\nBible Ref. MATTHAI 5:21, ‘Lai va nawng hlah u, lai a nawngmi paoh cu biaceihtu hmaiah chuahpi a si lai, tiah hlanlio mi an rak ti tawn hna, ti kha nan theih. Genesis 1:27, Cuticun Pathian nih minung cu amah mui lo in a ser, minung cu Pathian mui in a ser hna. Bible nih “lainawng hlah” ( Exo 23:7; 20: 13). “Cun, mi a thatmi cu thah a si lai”\n(Lev. 24:17) akan ti. Credit: Salai Papum


MESSI THAWNG IN PSG NIH TANGKA AN HMUHMI CU KHUARUAHHAR LEI KHI SI – The Chinlung Post\nPSG cu Messi a phak bak in tangka tam taktak an hmu manh. Suimilam cheu lawngah PSG nih 27 million an hmuh. Paris Saint-German nih suimilam cheu lawngah 27 million an hmuh manh tiah thanhnak an tuah. PSG nih mah vialte tangka suimilam cheu lawngah an hmuhmi hi a zeidang ah siloin Lionel Messi Jersey an zuarnak man in an hmuh mi a si.\nThawngpang dang: Manipur palek hna nih Manipur Tengnoupal district Kawlram he an i ri nak Indo-Myanmar international border pawngah meithal le kuan tam ngai an tlaih. Thawnghlattu hna nih thawng an thanh ning ah Manipur palek le Assam Rifle hna nih Moreh khua Ward no. 7 ah a um mi S.Moljol inn an cheknak ah hriamnam hi an tlaih mi a si.\nHriamnam an tlaih mi hna hi AK 47 pahnih, M-16 pahnih, 9mm pistol pathum, China ser mi hand grenade pakhat, AK-56 le M-16 magazine 9, 9mm pistol magazine 4, 7.62mm meithal kuan 361, 5.6mm kuan 31, 9mm kuan 23, .38mm kuan 4, small caliber kuan 7 le 8X binoculr pakhat a si.Hriamnam an tlaih mi hna hi Moreh palek sakhan ah pek a si.Inn an chek lio ah inn ah a hohmanh an um lo caah hriamnam an tlaihmi hi a ngei tu theih le tlaih a si rih lo tiah Arunachal times nih a tial. TCP\nRAMRI HRIAMNAM TAMPI AN TLAIH TTHAN HOI


Min Aung Hliang nih NLD kum (5) chung a uknak in thla(6) nolh in ka uk chung ah hin Myanmar ram a thancho deuh lai a chim – Chintanbo\nRalbawi. Min Aung Hlaing nih ” ramthen le ramkulh Acozah hna nih ram tangka cu mipi ca’h hman a herh, kan nih cu ram Acozah kan si lo natein i porhlawtnak cu tumter i ram ca’h mithmuh kuttongh thathnemnak a ngei i mipi ca’h ding teomao tein thathnemnak a chuah ter mi rian hna cu tuah a herh i, kan tuan mi cu Acozah rumnak ding ca’h si lo in Ram rumnak ding ca’h” a si tiah a chim.\nMyanmar ram cu Thanchonak a niam bik nak ram dirhmun in a luat kho i rikhiah mi ri cu a tlamtlin kho nak hnga timhlamhnak le rian hna cu funhtonh i a si ter khohnak tuanti ding ah a chim. Hi thlaruk chung National Planning Bill nih rampi economic le zatlangrian hna cu a nunter than lai i mipi khuasak tintuknak tampi a bawmh lai. Fak piin kan i zuam a si ahcun caan tawite chungah a rang i hmual a ngeimi theipar kan zun ko lai tiah SAC chairman nih cun a chim.\nHakha ah dalan pakhat meithal kah a ton caah sizung a phan. Chin ramkulh, Hakha khuathar sangah ummi ralhrang phu sin thawng petu U Yan Naing Lyin cu nihin September 23 zaanlei ah khuathar sangchungah meithal in voi 3 kah a si i a lu, a taang le a paw hliam a si, atu ah Hakha general hospital ah emergency in an thlop lio a si.\nU Yan Naing Lyin cu Hakha ah tlaihkhih a tongmi sualphawt 6 i tuanvo ngeitu zong a si. Cun a umnak inn hmai zong ah bomb voikhat a rak puak bal cang. Ralhrang phu hna nih a umnak inn pawnghrawng ah checkhlatnak an tuah tiah theih a si. Crd; The Chin Post, DVB News


Mask A Zuar Mi Le An Zuar Mi Masks Tamtuk An Tleih Hna – Chin 11 News\nMask A Zuar Mi Le An Zuar Mi Masks Tamtuk An Tleih Hna\nPosted By: Chin News March 5, 2020\nIndonesia ah a voikhat nak bik Coronavirus a um tiah thawngthanh nak an tuah le cangka in masks cawk ding ah mipi pawl cu an kal cio hna i minung an tamtuk caah masks an zuarnak dawr pawl nih a tlawm hna lo.\nCun Indonesia khualipi a si mi Jakarta City chung ah hin mipi pawl an tamtuk ngamsam i masks an chiahnak mi building pawl nih minung a tlum ti hna lo. Cun phungning loin Indonesia chung ah masks a rak luhpi tu hna minung pahnih le siivai ai tal mi masks tampi zong police nih an tleih hna i a tu hi an chekhlai cuahmah hna lio zong a si.\nHi an tleih mi hna minung pahnih hi Indonesia ramchung ah nawlpek nak umlo in anmah duh ning paoh in masks a zuar mi an si caah masks zuar ding in an phurh mi ting 6 hrawng he tleih an si tiah theih a si. “Mask an zuar mi hi a manfak tuk in an hauh, cun mipi sinah a si lo ning in thawngthanh nak an tuah ruang ah mipi nih chungkhar ei le din nak hmanh in masks ah an buai deuh cang i minung tampi nih harsat nak an tong cang, hi hi a hman lo ning in mipi sinah chawhleh nak an tuah mi a si caah kan tleih mi hna a si’ tiah Jakarta police bawi pakhat nih cun a chim.\nHi masks a zuar mi hna pahnih an tleih mi hna hi biaceih an si hnu ah an palh nak hmuh piak an si ah cun kum 5 thongthlak ding le tangka tampi dantat hna ding an si lai tiah zong police bawi nih cun a chim.


Thantlang Khuachung Centenary Thlacam Inn TCF Nih An Remh Lai – THE CHINLAND POST\nThantlang Khuachung Centenary Thlacam Inn TCF Nih An Remh Lai\nSalai Elvis| 2018 July 31| Thantlang khuachung Hakha lei in Thantlang luhnak hmun ah a ummi Centenary Thlacam inn cu aa rawk mi tete a um caah Thantlang Christian Fellowship (TCF) nih an remh lai tiah theih a si.\nThantlang khua Khrihfa kum 100 tlin philhlonak caah tiin TCF nih 2010 kum lio ah rak sakmi Centenary Thlacam inn cu a ropcak pah caah Khrihfa bu kip sinah bawmhhal in sing 17 dih in remh an i tim tiah theih a si.\n“Mah thlacam inn saknak caah TCF nih Khrihfabu kip sinah thawhvo phawt cio an si. Asinain phungning in ca cu kan pe rih hna lo. A ruang cu tutan ah Kachin ralzam caah cabawm he aa pehtlaih tuk caah a si. Hi inn remhnak caah sing 9 hrawng nih a nguh lai tiin kan tuak nain a chunglei hna remh ding avun tam ngai caah sing 17 hrawng cu a remhnak ah kan dih te lai tiah kan suai chung. Kan remh ding cu a inn sii thuh, inn hmai lungphun, inn chung Seeling tuah le a dangdang a rop cak deuh mi thlen remh kan timh” tiah TCF Chiarman Pastor Dr. Duh Sang nih TCP ah a chim.\nMah thlacam inn kan hman ning hi a tlawm ngaite, a ruang cu Bu kip cio ah Biakinn chungah thlacamnak hmun kan ngeih cio hna caah a si ve. Mi zei paoh nih zalong tein dinhnak le thla camnak hmun ah hmang hna seh ti kan duh. Atu lio ah Centenary Thlacam inn cu PCH ngaktah nih thlacamnak hmun ah an hman deuh bik. Khi hmun ah khin vailam tah tung ngan pi phunding zong saduh thahnak ngeih a si” tiah a biapeh ah a chimchih.\nCentenary Thlacam inn cu Thantlang khuachung Bu kip fonh 12, TBC, RCM, CJC, AG, PCM, UPC, SDA, EFCM, COTR, EHCM, JMBC le EPCM Khirhfabu nih 2010 kum lio ah rak sakmi inn a si.\nPrevious Kachin Ralzam Caah TCF Nih Khrihfabu Kip Sin In Ks. Sing 56 Renglo A Chuak\nNext All Chin Society Yangon Nih Yangon Ah Sing 120,000 Tluk Dih In Zung Le Hotel Sak An Timh


Lockdown Tuahmi A Zul Duhlo Mi Paoh Cu Lainawng Bantuk Ah Ruah An Si Lai Tiah Assam Health Minister Nih A Chim - Khuaruah Har News\nNai hrawng kan vawleicung thawngpang cu thawngpang ttha pakhat te manh theih awk le hmuh awk aum kho ti lo. Covid-19 pulrai ruang ah Assam ram zawng lungrethei taktak an si cang. Nichiat in Covid-19 case thar an hmuh peng ruang ah Assam State Health Minister, Himanta Biswa Sarma nihcun nizan ah khan Covid-19 he pehtlai in health department, Police department le district nawl ngeitu hna he meeting antuahnak ah Lockdown tuahmi phung a zul duhlo mi cu lainawng bantuk ah ruah an silai tiah a chim.\nJune 3.6.2020 ah Assam ah ruahpi tamtuk a sur ruang vawlei a min i Assam nichuahlei kam, Barak Valley district pathum Cachar district ah mi 7 an thi, Hailakandi district ah mi 7 le Karimganj district ah mi 6 an zapi teah minug 20 an nunnak arak liam. Hi tluk tilian ruang ah lungrethei i an um lio ah Assam ram ah nichiar tein Covid-19 case thar an karh chin lengmang tiah theih a si.\nMidang zeimaw zah nih hliamhma an pu tthan tiah theih a si. A thi mi minung pakul hna cu chungkhar thum an si i, a thi mi lak ah hin nghakchia mi 11 an ni tel tiah theih a si. Assam ah khin tilian ruang ah harnak a tawng mi ting 3.72 an um tiah theih an si. Mah chung ahcun tilian ruang ah harnak a tawng cemmi hna cu Goalpara district an si.\nNagaon le Hojai hna hi a changtu an si ve i mah minung paruk an nunnak a liam ve cang. Assam ram tilian nih khua 348 hna cu ti nih a khuh dih cang hna tiah theih an si. Assam State Disaster Management Authority (ASDMA) hna nihcun thlaicin nak hectare 27,000 tluk akau mi cu tilian nih a hrawh piak dih cang hna. Mah lawng hmanh silo in an satil zuatmi 44,331 le Ar 9,350 an thi fawn tiah theih a si.\nTulio kan vawleicung akan buaiter biktu Covid-19 zawtnak hi Assam State ah chung ah khin minung 2115, active case 1649, discharge 459, athi mi 4 an um ve cang tiah theih a si. Mah ruang ah Assam health minister nih nizan meeting an tuahnak ah a chimmi cu Lockdown tuahmi phung a zul duhlo mi paoh cu Lainawng case in tlaih an si lai tiah a chim.\nR.I.P: Accident Nak In A Chungchuak Fale Pahnih An Nunnak A Liam\nNITIN THLARAU RAWL ( Pathian nih mithiang si dingah auhmi kan si bantukin amah cu thangthat zungzal ko u sih\nYangon, Mingalardon Sehhmuzung Hmanbulu Sehzung Rianttuan Minung 400 Coronavirus An Kai Tiah Theih A Si\nPi Chinchin Pekthang Cu Zeibantuk Nu Dah A Si? Nancy Dawt Chin Sung @ Lovely Nancy Nih Fiang Tak Tak A Chim\nZun Thlum Le Zawtnak Phunphun A Damter Kho Tu Kokek Sii


Chinmi Hna Nih Esther Dawt Chin Sung An TTanhnak Au Thawng – Chin World News Evening\nChinmi Hna Nih Esther Dawt Chin Sung An TTanhnak Au Thawng\nOctober 19, 2019 October 19, 2019 Salai Van Theihtlei\nChinmi hna nih Esther Dawt Chin Sung an ṭanh tuk nak Au thawng\nEsther Dawt Chin Sung hi Chinmi hna nih a tu tiang zongah hin kan ṭanh tuk mi le thazaang kan pek tuk mi a si, a ṭahbek tuk kan ti mi zong hi kan soisel si loin kan ṭanh tuk ruang tu ah a si deuh ti hi Esther zong nih rak theithiam seh law a ṭha ngai ko hnga. A voi-1-nak a ṭah lio ah khan cun chinmi hna nih kan rak ṭahpi ve i kan rak lawmhpi tuk ve.\nAtu cu a herh lo tuk tiangin a ṭah tawn tikah a hawile le miphun dang hna an hmai kan khap ti hna lo i, kan rak ṭanh tuk fawn tikah ṭap lengmang ti hlah seh, i sum deuh ve cang seh ti kan duh ruangah a ṭahbek tuk tiin kan chim lengmang nak a ruang cem cu a si. Amah Esther hrim hrim zong nih Chinmi hna Au thawng cu a rak theih dih ve i, atu cu ka lung ka ṭhumh deuh cang lai i, i sum khawh kaa zuam ve cang lai a ti.\nKan Chin miphun hawi a si mi le kan Unau nu, kan farnu a si mi nih cu bantuk bia a vun chim tik ah cun, a mah Fans a si mi hna nih a ṭahbek tuk kan ṭanh ti lai lo, tha kan pe ti lai lo a ti mi hna, mi tampi hna nih a tu ah cun ṭanh ṭhan le thazaang pek ṭhan an i tim dih ṭhan cang.Esther nih hin hi bantuk bia hi chim hlah hmanh seh law, Chinmi hna nih cun a ṭahbek tuk kan ti ko bu zongin kan thinlung chung tak tak in cun kan ṭanh tuk peng ṭhiam ṭhiam ko i, thazaang zong kan pek peng ṭhiam ṭhiam ding a si ko ti hi 100%100 in a fiang tuk mi a si.\nChin miphun cu miphun tlawmte kan si i, miphun dang hna lak ah cun kanmah le kanmah hi kan i ṭanh khawh chungin kan i ṭanh ding le thazaang kan i pek lengmang ding a si ti hi, Chinmi vialte hna kan lungput si zungzal hram ko seh. Esther Dawt Chin Sung zong Next Round zongah teinak a co ṭhan khawhnak lai, Chinmi vialte hna nih kan umnak hmun cio in thlacamnak he rak bawm lengmang cio hna u sih. Credit: H. Bawitumthang Thangte\nEsther Dawt Chin Sung Nih A Ruah Mi Le Mipi Nih Kan Rak Ruah Mi Cu A Rak I Dang Taktak Khi Si Ko\nLaimi Pathian kan biak ning a mak ko cang. Cheukhat nih night club maw si? tiah an soisel cang